کێ دژی قەوارەی هەرێمی کوردستانە؟ – Standard Kurd\nلەلایەن ستاندار Posted on ته‌مموز 1, 2020 680 جار بینراوە 0 سەرنج\nدوای ئەوەی چەند پەرلەمانتارێک و کەسایەتیەک داوای هەڵوەشانەوەی قەوارەی هەرێمی کوردستانیان کرد ، هەرزوو لایەنێکی سیاسی هەرێم لەڕێگەی پەرلەمانتارو کەوادیریان لەژیر ناوی چاودێری سیاسی و کەسایەتی سیاسی کەوتنە هات و هاوار گوایە خەڵکانێک هەیە دژی قەوارەی هەرێمی کوردستانن، وەک پیشەی هەمیشەیان کەوتنە بەخشینەوەی تۆمەت و ناوزڕاندن و بەکرێگیراوی دەرەکی، ئەوجۆرە ئەقڵ و کەسانە جێگەی بەزەین ، ئاخر ئێوە لەماوەی 29ساڵ حکومڕانی نەهامەتی نەما بەسەر میللەتی کوردی نەهێنن،\nدیاره کێ دژی قەوارەی هەرێمەو دەیەوێت بیڕوخێنێت،ئەوانەی دەبابەی بەعستان هێنایە سەر پیڕۆزترین دامەزراوەی هەرێمی کوردستان کەپەرلەمانە، ئەوانەی کەوتنە تیرۆرکردنی خەڵکی ئازاو بوێر، ئەوانەی دووئیدارەیتان دروست کرد دووپێشمەرگەو دووئاسایش و دوو هەرێمتان دروست کرد، ئەوانەی خەڵکی بێتاوانی خۆپیشاندەری خەڵتانی خوێن دەکردو دەیکوشتن، ئەوانەی هەرچی داهاتی ژێر زەوی و سەر زەویە پێشکەشی ئاغاکانتان کرد لە پێناومانەوەی بنەماڵەو حیزب، ئەوانەی جاشایەتی نەما نەیکەن بۆ ووڵاتانی دەورووبەر ، ئەوانەی پێش سووپاس داگیر کەری تورکیا کەوتن و بوونە چاوساخ بۆ لێدانی خوشک و برا کوردەکان ، دەیان کیلۆمەتر لەخاکی پیرۆزی کوردستان لەهەولێرو دهۆک پێشکەشی بنکەو بارەگاکانی تورک کران ، ئەوانەی زۆربەی سەرۆک جاشی سەردەمی بەعس لەهەولێرو دهۆک باشترین ڤێلاو خۆشترین ژیانتان بۆ دابینکردوون، ئەوانەی مووچەی کوژراوانی جاش و سەرۆک جاش لەهی سەرکردەکانی پێشمەرگەو شەهیدو ئەنفال زیاترە، ئەوانەی شەنگال و دەشتی نەینەواتان لە پاکێجێکی جوان فرۆشتان بەداعش، ئەوانەی لەسەردەمی شەڕی داعش بەنهێنی خەرێکی بازرگانی بوون لەگەڵ داعش لەکاتێکدا ڕۆژانە چەندین ڕۆڵەی ئەم میللەتە شەهید دەبوون لەپێناو بەرگری لەخاکی پیرۆزی کوردستان کەجی ئێوە لە بازرگانی خۆتان نەکەوتبوون لەگەڵ داعش، ئەوانەی زیندانی نهێنیان هەیە ،ئەوانەی سەدان خەڵکی بێتاوانیان بێ سەرووشووێن کردوە، ئەوانەی لەژێر ناوی چاکسازی دەست بۆ بڕینی قووتی خەڵک دەبەن ، ئەوانەی لەسەر حیسابی میللەت خۆیان دەوڵەمەند کردوە ،بەڵی ئەوانە مەترسی جدین لەسەر هەڵوەشانەوەی قەوارەی هەرێم ،کەوایە کوردایەتی لەهزرو فکری ئێوە دەمێکە بوونی نەماوە ، کوردایەتی لەهزرو فکری خەڵکی ڕەش و ڕووت و بەش مەینەتی کوردستانە .\nبڵاوکراوەی پێشووچەند سەرنجێک لەسەر مەسەلەی ”ھەڵوەشاندنەوەی قەوارەی ھەرێم“: ھەڵاتن بەرەو تاریکیی.\nبڵاوکراوەی نوێترهۆكاری پیشوازی نەكردنی مەسعود بارزانی لە عومەری سەید عەلی\nداواكاریەكی بەپەلە لە رۆژنامەنووسان و چالاكانی دهۆك: تكایه فریای بادینان بكه‌ون\nPosted on ئاب 25, 2020 0 360\nرۆژاڤای كوردستان: ناوەرۆكی چونی شاندێکی ئەنجوومەنی سوریای دیموکرات بۆ رووسیا\nPosted on ئاب 29, 2020 0 658\nپەكەكە پوچەڵكردنەوەی پیلانێكی توركیا دژ بە باشوری كوردستان ئاشكرا دەكات\nPosted on ئه‌یلول 4, 2020 0 1883\nتا چەند ئەندامان و ڕاوێژکارانی پەڕلەمانی کوردستان………………..؟\nPosted on ئه‌یلول 9, 2020 0 205\nPosted on ئه‌یلول 16, 2020 0 810


پەرلەمانی كوردستان 17 ماددە لە پەیڕەوی ناوخۆی هەموار دەكاتەوە\nچوار لیژنە لە لیژنە هەمیشەییەکانی پەرلەمان جیادەکرێنەوە\nهێمن ساڵح 17/09/2019 - 09:15 بڵاوکراوەتەوە لە كوردستان\nوابڕیارە پەرلەمانی کوردستان کۆببێتەوە و 17 ماددە لە پەیڕەوی ناوخۆی خۆی هەموار بکاتەوە، پڕۆژەکەش فراکسیۆنەکانی پارتی و یەکێتی و گۆڕان واژۆیان لەسەر کردووە و بەپێی هەموارکردنەوەکش، پەرلەمانتار ئازاد دەبێت لە فراکسیۆنەکەی جیا ببێتەوە. چوار لیژنەی دیکەش سەربەخۆیی خۆیان لە لیژنە هەمیشەییەکانی پەرلەمان وەردەگرن.\nبەپێی بەرنامەی کاری ئەمڕۆ سێشەممە، پەرلەمانی كوردستان خوێندنەوەی یەكەم بۆ هەمواری پەیڕەوی ناوخۆی پەرلەمانی کوردستان و چەند پڕۆژە پێشنیازێکی دیکە دەکرات.\nبەپێی زانیارییەکانی (باس)، پڕۆژەکە تەوافقی زۆرینەی لایەنە سیاسییەکانی کوردستانی لەسەرە و فراکسیۆنە سەرەکییەکانی پەرلەمانی کوردستان، پارتی و یەکێتی و گۆڕان واژۆیان لەسەر کردووە.\nلەمبارەیەوە، خەدیجە عومەر، پەرلەمانتاری پارتی لە لیژنەی یاسایی پەرلەمانی کوردستان، بۆ (باس) جەختی لەسەر ئەوە کردەوە، کە پڕۆژە هەموارکراوەکە تەوافقی لایەنەکانی بەسەرەوەیە و فراکسیۆنەکانی پارتی و یەکێتی و گۆڕان لەسەر هەموارکردنەوەکە واژۆیان کردووە، گوتیشی: “خاڵی جەوهەریی پڕۆژەکە، دروستکردنی چوار لیژنەی هەمیشەیی دیکەیە، کە لە لیژنەکانی پەرلەمانی کوردستان لێک جیادەبنەوە، لەوانە لیژنەی پێشمەرگە و ناوخۆ دەبێتە دوو لیژنەی پێشمەرگە و لیژنەی ناوخۆ، هەروەها لیژنەکانی شارەوانی و گەشتوگوزار و ئاوەدانکردەوە، دەبێت بە لیژنەی شارەوانی بە جیا و ئاوەدانکردنەوە و وەبەرهێنان بە جیا، لیژنەی دەستپاکی و کاروباری پەرلەمان، دەبێت بە دوو لیژنەی دەستپاکی بە جیا و کاروباری پەرلەمان دەبێت بە لیژنەیەکی دیکە، لیژنەی کاروباری کۆمەڵایەتی و داکۆکیکردن لە مافی ئافرەت، دەبێت بە دوو لیژنەی جیا، کاروباری کۆمەڵایەتی لیژنەیەک و داکۆکیکردن لە مافی ئافرەت لیژنەیەکی دیکە دەبێت”.\nئەو پەرلەمانتارەی پارتی ئاماژەی بەوەش دا، پەیڕەوەکە زیاتر کراوە دەبێت و بنەماکانی دیموکراسی تیادا جێگیرتر دەکرێت، گوتی: “بەپێی پەیڕەوە نوێیەکە، لەمەودوا پەرلەمانتار ئازادە لەوەی لە فراکسیۆنەکەی جیا ببێتەوە و سەربەخۆیانە کاری خۆی بکات، لەکاتێکدا بەپێی پەیڕەوی ئێستا، پەرلەمانتار ئەگەر لە فراکسیۆن و حزبەکەی جیا ببێتەوە، ئەوا مافی پەرلەمانتاری لەدەست دەدات و لە شوێنەکەیدا، بەپێی رێژەی دەنگهێنانی کاندیدەکانی حزبەکەی، کەسی دوای ئەو دێتە شوێنی، ئەمەش وادەکات پەرلەمانتار لە هەڵوێست و پرەنسیپەکانی خۆی ئازاد نەبێت”.\nئەو پەرلەمانتارە ئاشکراشی کرد، جگە لەو دوو خاڵە جەوهەرییە، کە لە پەیڕەودا گۆڕانکاریی تیادا دەکرێت، خاڵی لاوەکیی دیکەش زۆرن، کە پێویستیان بە هەموارکردنەوەیە و کاروبارەکانی پەرلەمان و پەرلەمانتاران دەستکراوەتر دەکات.\nلای خۆشیانەوە، پەرلەمانتاری گۆڕان، جەلال محەمەدئەمین، بڕیاردەری لیژنەی یاسایی لە پەرلەمانی کوردستان بۆ (باس) رای گەیاند، هەندێ کەموکوڕی لە پەیڕەوی ناوخۆی پەرلەمان هەیە و هەریەک لە فراکسیۆنەکانی پارتی و یەکێتی و گۆڕان، واژۆیان لەسەر پڕۆژە هەموارکراوەکەی کردووە، کە وابڕیارە خوێندنەوەی یەکەمی بۆ بکرێت، گوتیشی: ”هەموارکردنەوەکە 17 خاڵ دەگرێتەوە، کە دەسەڵاتی لیژنەی یاسایی زیاد دەکات و لیژنە تێکەڵاوەکان لە یەکتری جیادەکاتەوە و ئەو قەیدە لەسەر پەرلەمانتار هەڵدەگیرێت، کە نەتوانێ لە فراکسیۆنەکەی جیابێتەوە، لەگەڵ چەندین بواری دیکە، کە قابیلی گۆڕانکاریین، لەگەڵ چارەسەرکردنی ئەو تێکەڵاوییەی لەسەر پڕۆژە و پێشنیازدا هەیە، ئەوەی ئێستا رێکخراوترە“.


بەڕوو خانی دەسەڵاتی صەدام خەڵكی عێراق چ سودێكی بینی؟!\n10 نیسان 2016\nهەموومان دەزانین صەدام و دارو دەستەكەی چ زاڵم و زۆردارێك بوون لە ناوچەكە بەتایبەت دژ بە كورد هەرچی لەدەستی هات ئەنجامی دا كە دوور بوون لە بەها مرۆییەكان" ئەوەی دەسەڵاتی بەعسی یەكان لە عێراق بەرامیەر كوردو خەڵكی عێراق لە ئەنجامدانی كوشتن و زیندە بەچاڵ كردن و كیمیاباران و زۆر تاوانی گەورەی تر كردی مەگەر نەمرود و فیرعەونەكان ئەنجامیان دابێت" ئیتر ئەمە داخێكی گەورەیە لە زهنی میللەتی كوردو بە دڵنیایەوە تا قیامەت پەڵەیەكی ڕەشە بە ناو چاوی زاڵمەكانی صەدام و ئەوانەی پاڵپشتیان لە بەعس كرد كە ئەم كارەی دژ بە ئێمەی كورد ئەنجام دا.\nپێش ساڵی 2003 هەموو خەڵكی عێراق چاوەڕێ بووین كە دەسەڵاتی گۆڕ بەگۆڕی بەعس بڕوخێ و چیتر دیكتاتۆریەت نەمێنێ" چونكە دەیان ساڵ بوو بەدەستی ئەو ڕژێمە زۆردارە دەچەوساینەوەو ئەوەی ناوی هەوای ئازادی بوو نەمان بوو" بەزۆری گەنج و لاوی كورد دەكرایە سەربازو لەپێناوی نەفس و هەوای صەدام و مانەوەی لە دەسەڵات بە كوشتن دەچوو.\nڕێك لە2003/4/9 خوای گەورە زاڵمێكی دڵ نەرم كرد و ئەمەریكای موسەخەر كرد بۆ لەناو بردنی صە دام.\nوتمان (ئۆخەی ) ئەوە صەدام لە كۆڵمان بویەوە ئیتر دەگەینە ئاواتەكانمان و لەمەو دوا كورد دەبێتە خاوەن كیانی خۆی و چیتر گەنج و لاوەكانمان بە كوشت ناچن و هەرزانی دەكەوێتە وڵات و دەبینە خاوەن پێگەی خۆمان لە بوارەكانی بازرگانی و تەواوی پێداویستیەكان بەدەست دێن بۆ خەڵكی هەژارو چەندین ساڵ قوربەسەری بۆ لەمەودوا دەحەسێینەوە.\nبەڵام هەموو گریمانەكانی خەڵكی كوردستان پێچەوانە دەرچوو" ئەمەریكا بۆ بەرژەوەندی خۆی عێراقی داگیر كردو دەسەڵاتێك لەدوای صەدام عێراقی گرتە دەست بەس ناوی صەدام نەبوو ئەگینا هەموو كردارەكانی بەرامبەر كورد وەك صەدام بوو" لەماوەی 13 ساڵی ڕابردوو سەدان هاوڵاتی كورد لە ناوەڕاستی عێراق و ناوچە كێشە لەسەرەكان كوژران و كەسیش نیە بتوانێ حەقی ئەوان وەرگرێتەوە.\nلە دوای ڕووخانی دەسەڵاتی بەعس دەیان گروپی خوێن ڕێژ لە ژێر ناوی جۆراو جۆر دروست بوون و زۆربەی گروپەكانیش لە پاشماوەكانی صەدام پێك هاتبوون و بەناوی جیهاد و ئیسلامەوە خەڵكیان دەكوشت و دژایەتی هێزەكانی ئەمەریكایان دەكرد لەناو خاكی عێراق" بەڵام هەزاران هاوڵاتی بێتاوانیان بە تەقینەوەو تیرۆر كردنەوە كوشت و جەرگی هەزاران دایكی بێ تاوانیان سوتاند"\nدواتر ئەو گروپانە بەپێی گۆڕانكاری بارودۆخەكە شكستیان هێناو هەر یەكەو بەلایەكدا ڕۆیشت و قوربەسەریەكە بۆ خەڵكی عێراق مایەوە.\nبابەتەكە زۆر هەڵدەگرێت بۆیە دەمەوێ بە كورتی هەندێ خاڵ بڵێم:\n1- لە دوای ڕوخانی صەدام كورد سودی لەڕوخانی دوای صەدام وەرنەگرت و لە پێناوی بەرژەوەندی حزبایەتی جارێكی تر هەر حزبەو خۆی بەلایەك داكێشاو ڕوئیای سیاسی كوردی پەرتەوازە بوو.\n2- كە صەدام ڕووخا كورد دەیتوانی دەست بەچێ كەركوك و ناوچە كوردستانیەكانی تر بخاتە ژێر ركێفی خۆی و هاوڵاتیانی كوردی وەك پێشوو لێی نیشتە جێ بكاتەوە.\n3- لەبەشداری كردنی كورد لە حكومەتی بەغدای دوای صەدام دەبوایە سەركردایەتی سیاسی كورد كۆمەڵێك مەرجی هەبوایەو كاتێكی دیاری كراوی دانابا بۆ وەرگرتنەوەی مافەكانی لە بەغدا.\n4- هەر ئەوكاتەی صەدام ڕووخا حزبەكان و قیادەی كوردی دەی توانی سەربەخۆی كوردستان ڕابگەیەنێت و ڕیفراندۆمیش ئەنجام بدات" بەڵام ململانێی دوو حزبی دەسەڵات دارو دابەش بوونیان بەسەر دووبەرەی دژ بەیەك ئەو خەونەی لە گۆڕنا.


کارمەندێکى ژنى تەندروستى لە سەنگافورە بە هەڵە 5 ڤاکسینى فایزەر وەردەگرێت و هیچ نیشانەیەکى لاوەکیشى تێدا دەرنەکەوتووە.\nناوەندى نیشتمانیى بۆ پزیشکى چاو لە سەنگافورە (شەممە 6ى شوباتى 2021) لە ڕاگەیەنراوێکدابڵاویکردووەتەوە، ئەو کارمەندەى کە بەرپرس بووە لە ڕونکردنەوەى ڤاکسین بۆ ماوەیەکى کەم شوێنى کارەکەى جێهێشتووە، دواى ئەوەى هاوڕێکەى چووە وایزانیوە ئەو ڤاکسینەى کە دانراوە ئامادەیە بۆ بەکارهێنان و بە تەواوەتى هەمووى لەخۆى داوە.\nڕونیشکراوەتەوە، بڕى ئەو ڤاکسینەى بەکارى هێناوە 5 ڤاکسین بووە، دواى چەند خولەکێکیش لە بەکارهێنانى هەست بە هەڵەکە کراوە.\nبەگوێرەی ڕاگەیەنراوەکە، ئەو کارمەندە ژنە پشکنینى بۆ کراوە و تەندروستى ئاساییە و هیچ نیشانەیەکى لاوەکى تێدا دەرنەکەوتووە، ماوەى دوو ڕۆژ براوەتە نەخۆشخانە و چاودێرى کراوە، دواتر بە تەندروستیەکى باشەوە نەخۆشخانەى جێهێشتووە.\nسەنگافورەش وەک زۆرێک لە وڵاتانى جیهان دەستى کرد بە دابەشکردنى ڤاکسین و سەرەتا بۆ کارمەندانى تەندروستى بووە و ئەو ڤاکسینەى لەلایەن هەردوو کۆمیانیاى "فایزەر"ى ئەمریکى و "بیۆنتیک"ى ئەڵمانى گەشەى پێدراوە بەکاردەهێنن.


وەفدێكى زانكۆى شەهيد بەهەشتى وڵاتى ئێران سەردانى زانكۆى كۆيەيان كرد - PRESS.ROOM\nوەفدێكى زانكۆى شەهيد بەهەشتى وڵاتى ئێران سەردانى زانكۆى كۆيەيان كرد\nNews #02, Issue 15, March 2016 | Núcey #02, Jhimarey 15, Mangí 3 Sallí 2016 | نوچەی 2، ژمارەى 15 مانگی 3 ساڵی 2016\nوەفدێكى زانكۆى شەهيد بەهەشتى وڵاتى ئێران بە سەرۆكايەتى جێگرى سەرۆكى زانكۆ بۆ كاروبارى پەيوەنديە نێودەوڵەتيەكان ، بە مەبەستى پەرەپێدانى پەيوەنديەكانيان سەردانى زانكۆى كۆيەيان كرد.\nرۆژى چوارشەممە ٢ / ٣ / ٢٠١٦ كاتژمێر ٣ى عەسر وەفدێكى زانكۆى شەهيد بەهەشتى بەسەرۆكايەتى دكتۆر محەمەد ڕەزا قەلەمبوريان جێگرى سەرۆكى زانكۆ بۆ كاروبارى پەيوەنديە نێودەوڵەتيەكان گەيشتنە سەرۆكايەتى زانكۆ و لە لايەن بەڕێزان پ.ى.د.سەعيد ساڵح حەمەدەمين جێگرى سەرۆكى زانكۆ بۆ كاروبارى كارگێڕى و دارايى و پ.ى.د.تەها جەلال ڕاگرى فەكەڵتى زانست و تەندروستى و د.ڕۆستەم سەلام بەڕێوەبەرى سەرچاوە مرۆييەكان و م.هاوكار باپير مامۆستاى فەكەڵتى ئەندازيارى و حازم عەلى بەڕێوەبەرى ڕاگەياندن پێشوازيان لێكرا.\nلە هۆڵى كۆبوونەوەكانى ئەنجومەنى زانكۆ ديدارى نێوان زانكۆى كۆيە و زانكۆى شەهيد بەهەشتى دەستى پێكرد، سەرەتا بەڕێز پ.ى.د.سەعيد ساڵح حەمەدەمين بەناوى سەرۆكايەتى زانكۆى كۆيەوە بەخێرهاتنى ئەندامانى وەفدەكەى كرد و خۆشحاڵى پێشاندا بە ديدارەكە. دواتر باسى زانكۆى كۆيەى كرد و وتى "لەگەڵ ئەوەى زانكۆى كۆيە ساڵى ٢٠٠٣ دامەزراوە و تەمەنێكى كورتى هەيە بەڵام توانيويەتى بەرەوپێش چوونێكى گەورە بەدەست بهێنێت و لە ڕێزبەندى نيشتمانى زانكۆكانى كوردستاندا يەكێك بێت لە زانكۆ پێشەنگەكان" هەروەها باسى پێكهاتەى زانكۆى كۆيەى بۆ ئامادەبووان شيكردەوە بە ئاماژەكردن بە بوونى پێنج هەزار خوێندكار و ٤٠٠ مامۆستا كە سەرقاڵى كارى ئەكاديمين "لە هەموو بوارەكاندا بەشمان هەيە و لەم ڕووەوە لە پێگەيەكى بەرزداين، هەروەها بەشى ناوازە و تايبەتمەندمان هەيە كە لە كوردستان تەنها لە زانكۆى كۆيە بوونى هەيە" وێڕاى ئاماژەدان بە دۆخى خوێندنى باڵا لە زانكۆمان "ئێمە ژمارەيەك كادرمان لە زانكۆكانى دەرەوە دەخوێنن يەكێك لەوانە زانكۆكانى وڵاتى ئێرانە"\nهەروەها باسى پێگە و مێژووى شارى كۆيەى كرد لە ڕووى سياسى و هونەرى و ڕۆشنبيرى و زانستيەوە، وێڕاى ئاماژەدان بە بوونى ژمارەيەكى زۆرى ئەديب و شاعير و سياسەتمەدار كە لەم شارەدا هەڵكەوتوون.\nلە كۆتايى وتەكانيدا بەڕێز جێگرى سەرۆكى زانكۆ بۆ كاروبارى كارگێڕى و دارايى هيواى خواست ئەم پەيوەنديە زياتر بەرەو پێشەوە بچێت و بەرهەمى زانستى و ئەكاديمى هەبێت لە نێوان هەردوو زانكۆدا.\nدواتر بەڕێز قەلەمبوريان وتى " كە هاتينە شارى كۆيە هەستمان بە غەريبى و نامۆيى نەكرد چونكە سروشتێكى هاوشێوەى هەيە لەگەڵ ئەو ناوچەيەى كە زانكۆمانى لێيە لە باكورى شارى تاران" ئاماژەى بەوەدا كە ئەوان زانياريان هەيە دەربارەى زانكۆى كۆيە و پێگە و تايبەتمەنديەكانى " هيوادارين ئەم دانيشتنە، دانيشتنى هەردوو سەرۆكى زانكۆى لێ بەرهەم بێت " لە ميانەى قسەكانيدا باسى زانكۆى شەهيد بەهەشتى كرد كە لە ٢٨ فەكەڵتى و ١٥ سەنتەرى توێژينەوە پێك دێت، هەروەها ٢٠ هەزار خوێندكارى هەيە كە زۆربەيان خوێندكارى ماستەر و دكتۆران و هەموو بەشە زانستيەكانيان هەيە جگە لە بەشى پزيشكى، ئەمەش لەبەر ئەوەى سەر بە وەزارەتى تەندروستيە.\nهەروەها باسى تايبەتمەنديەكانى زانكۆى شەهيد بەهەشتى كرد و وتى" لە بوارەكانى نەوت و ئاو و كارەبا و سەرچاوە سروشتيەكان زانكۆى شەهيد بەهەشتى تايبەتمەندە، هەروەها خاوەنى ئەزمونێكى دەوڵەمەندن لە بابەتە مرۆڤايەتيەكان و زمان و بابەتە كۆمەڵايەتييەكان"\nلە چوارچێوەى قسەكانيدا تيشكى خستە سەر خاڵە هاوبەشەكان و وتى " گرنگە بە لامانەوە هەماهەنگى لە نێوانماندا هەبێت، لەبەر ئەوەى لە بوارەكانى فەرهەنگى و كۆمەڵايەتى و سياسى خاڵى هاوبەشمان زۆرە، ئەمەش خاڵى هاندەرە تاوەكو بتوانين لەم ڕوانگانەوە پەيوەنديەكانمان پەرە پێ بدەين"\nلە كۆتاييشدا وتى " خۆشحاڵ دەبين كە بتوانن سەردانمان بكەن تاوەكو لە نزيكەوە زياتر گفتوگۆ لەم بابەتە بكەين" لە بەرامبەريشدا بەڕێز د.سەعيد وتى " ئێمەش هيوادارين و ئامانجمانە پەيوەنديەكانمان لەگەڵ زانكۆتان پەرە پێ بدەين بە مەبەستى گەشەپێدانى هاوكارى زانستى و ئەكاديمى لە نێوانماندا"


سەرۆک کۆمار پێشوازیی دەکات لە لویس ئایالا سکرتێری گشتیی رێکخراوی سۆشیالیست ئینتەر ناسیۆنال\nئەمڕۆ یەک شەممە ٢٠١٧/١٠/٨ بەڕێز سەرۆک کۆمار دکتۆر فوئاد مەعسوم لە بەغداد پێشوازیکرد لە بەڕێز لویس ئایالا سکرتێری گشتیی رێکخراوی سۆشیالیست ئینتەر ناسیونال کە بۆ پێشکەشکردنی پرسە و ماتەمینیی کۆچکردوی مەزن سەرۆک مامجەلال سەرۆک کۆماری پێشوی عێراق هاتبو.\nسەرەتا سەرۆک کۆمار بەخێرهاتنی بەڕێز لویس ئایالای کرد و دوپاتیکردەوە ماڵئاوایی سەرۆک مامجەلال خەسارەتێکی گەورە بو لە گەلی عێراق کەوت بە هەمو پێکهاتەکانییەوە، کلتوری باش و حیکمەتەکانی بەبیرهێنایەوە لە چارەسەرکردنی مەسەلە هەڵپەسێراوەکاندا.\nلای خۆیەوە سکرتێری گشتیی رێکخراوی سۆشیالیست ئینتەر ناسیۆنال هاوخەمی خۆی پێشکەشکرد بە بەڕێز سەرۆک کۆمار و رونیکردەوە مامجەلال کەسایەتییەکی نیشتمانیی راست بو بەردەوام داکۆکی دەکرد لە یەکڕیزیی عێراقییەکان و بەدیهێنانی ویستەکانیان لە ئازادیی و دیموکراسیی و ژیانێکی سەربەرزانە، رۆڵی گرنگییانی بەرز نرخاند لە کۆبونەوە و چالاکییەکانی سۆشیالیست ئینتەر ناسیۆنال ئەو کاتەی جێگری سەرۆکی رێکخراوەکە بو.\nهاوکات بەڕێز ئەیالا ستایشی رۆڵی سەرۆک مەعسومی کرد لە یەکخستنەوەی ریزی عێراقییەکان و پشت بەستن بە پرەنسیبی دیالۆگی بنیاتنەر لە نێوان لایەنە سیاسییەکاندا، ئاماژەیشیکرد بۆ گرنگیی سازانی هەمو لایەنەکان لەم قۆناغەدا بەو جۆرەی کە خزمەت بە ئاسایش و ئۆقرەیی عێراق دەکات و ئازادیی و دادپەروەریی و یەکسانیی لە نێوان هەمواندا بەدی دێنێت.


وه‌زیری به‌رگری ئه‌مریكا سه‌ردانی عێراق ده‌كات\nی مانگی چوار ١٩, ٢٠٠٧\nبه‌ڕۆژێـك دوای ته‌قینه‌وه‌كانی ڕۆژی چوارشه‌ممه‌ی به‌غدای پایته‌خت، كه كوژرانی نزیكه‌ی 200 كه‌سی لێـكه‌وته‌وه، وه به كوشـنده‌ترین ڕووداوی توندوتیژی له ماوه‌ی چه‌ند مانگی ڕابردوودا داده‌نرێت، ڕۆبه‌رت گه‌یتسـی وه‌زیری به‌رگری ئه‌مریكا به سه‌ردانێـكی له‌ناكاوی پـێش وه‌خت ڕاگه‌یه‌ندراودا گه‌یشـته به‌غدا.\nڕۆژی پـێـنجشه‌ممه ڕۆبه‌رت گه‌یتس له ئیسـرائیله‌وه گه‌یشـته به‌غدا، وه ته‌قینه‌وه‌كانی دوێنێی به‌غدای به ترسـناك ناوزه‌ند كرد. هاوكات گوتیشی ئه‌و هێرشـانه‌ی تێرۆریسـتان كاریگه‌ری له‌سه‌ر هه‌وڵه‌كانی ئه‌مریكا بۆ چاكـكردنی ڕه‌وشی ئاسایشی له به‌غدا نابێت.\nسه‌ردانی ئێسـتای ڕۆبه‌رت گه‌یتس بۆ ڕۆژهه‌ڵاتی ناوه‌ڕاست به‌مه‌به‌سـتی داواكردنی هاوكاریـیـه له وڵاتانی هه‌رێمه‌كه له پـێـناو ئارامكردنه‌وه‌ی ڕه‌وشی هه‌نووكه‌یی عێراق. هاوكات ده‌شـڵێت ئاژاو و بێسه‌روبه‌ری له عێراق زیان به هه‌موو وڵاتانی ڕۆژهه‌ڵاتی ناوه‌ڕاست ده‌گه‌ێنێت.\nشـایانی ئاماژه پـێـكردنه نوری ئه‌لمالكی سه‌رۆك وه‌زیری عێراقی ته‌قینه‌وه‌كانی ڕۆژی چوارشه‌ممه‌ی كه كرانه سه‌ر ناوچه‌كانی زۆرینه شـیعه ئاینزای به‌غدای سه‌رزه‌نشـت كرد و ئه‌نجامده‌رانی هێرشه‌كانی به سه‌ربازانی به‌دكار ناوزه‌ند كرد.\nله پـێشـهاته‌یه‌كی تردا، ڕۆژی پـێـنجشه‌ممه و له ئاكامی هێرشـێـكی خۆكوژیدا به ئۆتۆمبیلێـكی بۆمبڕێژكراو له گه‌ڕه‌كێـكی شـیعه 11 هاوڵاتی كوژران.\nهاوكات فه‌رمانده‌ی له‌شـكری ئه‌مریكایی ڕۆژی پـێـنجشه‌ممه هه‌واڵی كوژرانی 3 سه‌ربازی ئه‌مریكایی ڕاگه‌یاند كه له میانه‌ی هێرش و شه‌ڕ و پـێـكدادانی جیاجیای ڕۆژی چوارشه‌ممه‌دا له نزیك به‌غدا كوژرابوون.


مێزگردێک لەسەرئەگەر و پێشهات و ئاستەنگەکانی بەردەم کابینەی نوێی حکومەتی هەرێم لە نێوان دوو رۆژنامەوانی دیاری هەرێمی کوردستان، ڕێبوار کەریم وەلی و محەمەد ڕەئوف.\nلەم مێزگردەدا وتووێژ لەسەر ئەو ئەگەرانەی کە هەرێمەکە مل بدات بۆ دوو ئیدارەیی دەکرێت، بە تایبەتی لایەنی براوە کە پارتی دیموکراتی کوردستانە دەیەوێ بەپێی ڕێژەی دەنگەکان بەشداری بە یەکێتی بکات لە حوکمڕانی هەرێمی کوتردستانی عێراقدا، پێشتریش بەرپرسانی یەکێتی مەرجی بەشداریبوونیان وا ڕاگەیاندووە کە دەبنە شەریک، نەوک ڕازی بن بەوەی کە پارتی ئەیان داتێ.\nوتوێژەکە زۆر گەرم و گوڕە لە نێوان هەردوو میوانەکە، لە نێویدا باس لەوە کراوە کە بەر لە ڕۆژی ململانێی پۆستی سەرۆک کۆمار لە بەغدادو پرۆسەی دەنگدان، یەک لەم ڕۆژنامەوانانە وڕۆژنامەوانێکی دیکە، پەیامی بەڕێز کۆسرەت ڕەسول جێگری یەکەمی سکرتێری گشتی یەکێتییان گەیاندوەتە لای بەڕێز مەسعود بەرزانی، سەرۆکی پارتی دیموکراتی کوردستان. هەندێ لەو وتووێژانە بۆ یەکەمجار لە مێزگردەکە باس کراوە.\nموحەمەد ڕەئوف: پارتی بەوە سەغڵەت بوو کە قسەی مەسعود بارزانی شکێندراوە لە دۆسێی پۆستی سەرۆکی کۆماری عێراقدا.\nڕێبوار کەریم وەلی : وتمان کاک مەسعود ئەم لێک ترازانەی پارتی و یەکێتی دوو ئیدارەیی لێدەکەوێتەوە، ئەو وتی با ببێت.\nقسەیەکی بارزانی لەسەر ئەگەری بوونی کاندیدەکەی یەکێتی بە سەرۆک کۆماری عێراق، وتوییەتی "ئەگەر بەرهەم ساڵح ببێتە سەرۆکی عێراق، ڕێگەی پێ نادات پێ بنێتە هەولێرەوە". هەروەها ئەو دوو ڕۆژنامەوانە ڕێبوار وەلی و عارف قوربانی کە چوونەتە لای کاک مەسعود، هۆشداری و مەترسی ئەو لێک ترازاندنەی نێوان پارتی و یەکێتی لەسەر پۆستی سەرۆک کۆمار کە بگاتە ئاستی کەرت بوون و دوو ئیدارەیی، بارزانی وتوییەتی "با ڕووبدات".\nلەبەشێکی ئەم مێزگردەدا هەردوولایان کۆکن لەسەر ئەوەی کە بەو ڕێژەیەی دەنگەکان کە لە کۆمسیۆن ڕانەگەیەندراوە، هیچ لە ژمارەی کورسییەکان ناگۆڕێت، لاشیان وایە لە ئەگەری هەر گۆڕانکارییەکیشدا، پەیوەندی بە بڕیاری کۆمسیۆنەوە نابێت، بەڵکو ڕێککەوتنی لایەنەکان کورسیەکانی پەرلەمان کەم و زۆر بکەن، کە ڕەنگە هیچیش روو نەدات."\nیەکێک لەو ئەگەرانەی دێنە پێش، گەڕانەوەی دوو ئیدارەییە، یان مانەوەی ئەو دۆخەی هەرێمە وەک خۆی، ڕێبوار لای وایە هەندێ بەرپرسی پارتی بەلایانەوە گرنگ نییە کە دوو ئیدارەیی روو بدات. دەشڵێت "نازانم وەکو پەرچەکردارە یان خواستی ئەوەیان هەیە، بەڵام هیچ متمانەیەکیان لە نیواندا نەماوە."


Home›هەواڵ›جیهان›ئەمریكا هۆشداری توند دەداتە توركیا\nجۆناسان هۆفمان وتەبێژی وەزارەتی بەرگریی ئەمریكا (پنتاگۆن) ڕایدەگەیەنێت، ئەگەر هەواڵەكانی پەیوەست بە تاقیكردنەوەی سیستمی بەرگریی ئێس 400 لەلایەن توركیاوە ڕاست بن بە توندی ئیدانەی دەكەن و نابێت سیستمەكە چالاك بكرێت.\nهۆفمان راشیگەیاند: ئاگاداری بڵاوبوونەوەی ئەو هەواڵەن، ئەگەر ئەم هەواڵانە ڕاست بن، ئەوا بە توندی ئیدانەی ئەو تاقیكردنەوەیە دەكات چونکە سیستمی ئێس 400 لەگەڵ پەیوەستەیی توركیا بە ناتۆ و ئەمریكا یەكناگرێتەوە.\nئاماژەی بەوەشکرد: نیگەرانن لە بەرامبەر هەواڵی بەكارهێنانی سیستەمەكە بە شێوەیەكی كرداریی لەلایەن توركیاوە، نابێت چالاك بكرێت، ئەنجامدانیشی مەترسی كێشەی جددی لە پەیوەندییە ئەمنییەكانی لێدەكەوێتەوە.


راپۆرتە چەواشەکارییەکان لەبارەی کورد و کەرکووکەوە!\nمن و كەركووك - 30\nهەمیشە باوەڕم وابووە کە كوردانی نیشته‌جێی وڵاتانی ئه‌وروپا و كوردانی تاراوگه به‌گشتی، ده‌توانن كاری رێكخراوه‌یی زیاتر و باشتر ڕێك بخه‌ن، چونكه ده‌وڵه‌تانی ڕۆژئاوایی ئه‌و ئاسانكارییه‌ی بۆ كه‌سانی چالاكوان كردووه تا داواكارییه‌كانیان لەڕێی چالاكییه سیاسی و فەرهەنگی و كۆمه‌ڵایەتییه‌كانەوە، به ئاسانترین شێوە به گه‌لانی تر بگه‌یەنن.\nمخابن له كۆی ئه‌و هه‌موو چالاكییانەی بۆ كه‌ركووك كراوه، تا ئێستاش نه‌توانراوه كه‌یسی كه‌ركووك له‌ناو په‌رله‌مانی ئه‌وروپادا بجووڵێنرێت و زیاتر بایه‌خی پێ بدرێت، چونكه پێوەند بە کەرکووک هه‌میشه بیر له به‌رژه‌وه‌ندییه ئابوورییه‌كان كراوه‌ته‌وه نەک به‌رژه‌وه‌ندییە نه‌ته‌وه‌ییەکان، كه‌ركووك به‌هۆی بوونی ئه‌و فرە‌نه‌ته‌وه‌یی و ئایینییەیەوە زۆر گرفتی بۆ خوڵقاوه. بەشێک لە نوێنەرانی هه‌ندێك نه‌ته‌وه‌ی تر كه له‌و شاره ده‌ژین هۆكارن بۆ شێواندنی کەیسی كه‌ركووك وەک شارێکی كوردستانی.\nبیرمە له كۆنفرانسێكدا كه له‌لایه‌ن بەشێکی توركمانه رادیكاڵه‌كانی ناو كه‌ركووك له په‌رله‌مانی ئه‌وروپا سازیان دابوو، له داڕشتن و نووسینه‌وه‌ی ئه‌و راپۆرتانه‌ی كه له‌سه‌ر کەرکووک نووسیبویان، زۆر چه‌واشه‌كاری كرابوو، ئه‌وكات كۆپییه‌كی ئەو راپۆرتانەم بۆ چه‌ند لایەنێك نارد تا كاری له‌سه‌ر بكه‌ن، پێم گوتن نابێت به‌م جۆره باس له شاری کەرکووک كه زۆرینه‌ی كورده، بكرێت، کارەسات لەوەدا بوو ئه‌و گرووپه‌ی كه وا خۆیان ناساندبوو گوایە دانیشتووی رەسەنی کەرکووکن به ناوی هه‌موو نه‌ته‌وه‌كانی کەرکووکەوە قسه‌یان ده‌كرد.\nزۆر جار كه به‌شداریم له‌و كۆنفرانسانه‌دا ده‌كرد تووشی نائومێدییەکی زۆر دەبووم، چونكه وه‌ك تاك نه‌مده‌توانی وه‌ڵامێكی توند له‌جێی خۆیدا بدەمەوە، ئه‌و كه‌ماسییه زۆره‌ش بۆ ئه‌وه ده‌گەڕایه‌وه كه وه‌ك لۆبی به‌شداریمان نه‌بوو له‌و كۆنفرانسانەدا تا له سۆنگه‌ی هێزه‌وه وه‌ڵامی لەجێ و دروستمان هه‌بێت، بو ئەو زانیارییە ناڕاست و نادروستانه‌ی كه له‌سه‌ر کورد و كوردستان و کەرکووک باسیان لێوه ده‌كرا.\nهه‌رچه‌نده من وه‌ك ئافرەتێکی خێزاندار و دایكی دوو منداڵ، ئه‌ركی ماڵداری و خێزانییم زۆر له‌سه‌ر بوو، بەڵام ئەوە نه‌بووه ڕێگر له‌بەردەم كاره‌كانمدا، بەڵکوو هه‌میشه کەڵکەڵەی پرسی كوردستانم لە هزردا بووە، بۆیه زۆربه‌ی كات هه‌وڵم ده‌دا هاوسه‌نگییه‌ك له‌نێوان ژیانی هه‌نده‌ران و ژیانی كوردستاندا دروست بكه‌م، ئه‌مه‌ش فاكته‌رێك بوو بۆ ئه‌وه‌ی زێده‌تر بتوانم چالاك بم له هاویشتنی هەر هەنگاوێک كه بناغه‌ی كوردستان پته‌وتر بكات. ئەوەبوو هەر بەهۆی فراوانیی په‌یوه‌ندییه دیبلۆماسییه‌كانم له كاری رێكخراوه‌ییدا، توانیم هه‌ندێك پێنگاڤ بنێم و پردێك دروست بكه‌م له‌نێوان كوردستان و هەندێ لە وڵاتان، ئه‌ویش له‌ڕێگه‌ی بردنه‌وه‌ی شاندی باڵای ڕێكخراوەیی جیاواز و كه‌سایه‌تی و سیناتۆری ئه‌مریكی بۆ کوردستان، تا بتوانرێت سوود له ئه‌زموونی ڕۆژئاواییه‌كان وه‌ربگیرێت له گەشەپێدانی دیموکراسی و ئاوه‌دانکارییدا.\nئه‌و شاندانه‌ی كه له‌ڕێگه‌ی منه‌وه هاتنه كوردستان، شاندی فره بوار بوون، شاره‌زاییان لە بواری ئابووری، ئاسایشی ناوخۆیی و نه‌ته‌وه‌یی، ژینگه و ریسایكلین و یاسا و رێساكانی هاتوچۆدا هەبوو، هه‌ر یه‌كێك له‌م شاندانه چاویان به به‌رپرسان و بازرگانه‌كانی هه‌رێم ده‌كه‌وت تا گفتوگۆ له‌سه‌ر بناغه‌ی كاری نوێ و گه‌شه‌سه‌ندنی نوێ له كوردستان بكه‌ن.\nلەم چالاکییانەشمدا، هه‌میشه کەرکووک له پێشەوەی لیستی كاره‌كانماندا بوو، چونكه من بڕوام وابوو كه کەرکووک ئه‌و شاره‌یه پێویستی به‌م جۆره پرۆژانە‌یه بۆ گه‌شه‌ی ئابووری، هه‌ركات له‌گه‌ڵ شانده‌كان لە ئەوروپاوە بچوومایه بۆ کەرکووک، له‌لایه‌ن د. نه‌جمه‌دین كەریم پارێزگاری کەرکووکەوە بەگەرمی پێشوازیمان لێ ده‌كرا و زۆر هاوكار بوو تا بتوانین سه‌ردانه فه‌رمییه‌كه‌مان له پرۆژه مه‌یدانییه‌كانی کەرکووکدا ڕه‌نگ بداته‌وه و ببێته سه‌ره‌تایه‌كی باش بۆ ئاوه‌دانی و گه‌شه‌سه‌ندنی کەرکووک، هه‌رچه‌نده به‌هۆی ئه‌وه‌ی كه رکابەرێکی زۆر هه‌بوو له مه‌یدانی كاركردنماندا و نه‌مان ده‌توانی باشتر ئه‌و كارانه رێك بخه‌ین، به‌ڵام دڵخۆش بووم به‌وه‌ی هه‌ندێك له پڕۆژه‌كانمان لە کەرکووکەکەی خۆم، سه‌ركه‌وتووانه ئه‌نجام دران.\nیادگارییه‌كی خۆش هه‌م بۆ من و هه‌میش بۆ ئه‌و گرووپه تێكه‌ڵه‌ی كه پێكهاتبوون له نوێنەرانی هه‌ریه‌ك له وڵاتانی ناوچه‌ی باڵكان، رووسیا و ئه‌مریكا كه چووین بۆ کەرکووک.. جارێکیان سه‌ره‌تا میوانی پارێزگاری کەرکووک بووین، پاشان سه‌ردانی شاره‌وانیی کەرکووکمان كرد، دوای ته‌وابوونی كاره‌كانمان من بانگھێشتی زەماوەندی بووک گواستنەوەی خزمێکی کەرکووکیم كرابووم كه ڕێكه‌وتی زەماوەندەکە هه‌مان ئەو ڕۆژە بوو كه یاوەریی ئەو شاندەم کردبوو بۆ کەرکووک، پێشوه‌خت باڵوێز فیكتۆر جاكۆفیچم ئاگادار كردبوو كه بانگێشتنامه‌ی ئاهه‌نگی ناسیاوێكم بۆ هاتووه و گه‌ر پێتان خۆشه بۆ كاتێكی كورت پێکەوە ده‌چین و بەشدار دەبین پاشان ده‌گه‌ڕێینه‌وه بۆ هه‌ولێر، باڵوێز ڤیكتۆر، بەخۆشحاڵییەوە گوتی: "بۆ نا؟ هه‌موومان ده‌چین".\nپاش چوونمان بۆ ئاهه‌نگه‌كه كه له هۆڵێكی داخراودا ساز کرابوو له‌سه‌ر ڕێگه‌ی کەرکووک - هه‌ولێر، ئاهه‌نگێكی خۆش بوو، منیش دڵی خۆم ڕازی كرد و کەمێک هەڵپەڕکێم کرد، شانده‌كه ئاهه‌نگ و شایی و هه‌ڵپه‌ڕكێی كوردییان زۆر پێ جوان بوو، ئێمه پێش میوانانی تر ئاهەنگەکەمان جێ هیشت بەو نیازەی بگەڕییێنەوە هەولێر، لێ دیارییه‌كه‌ی باڵوێز فیكتۆر بۆ بووك و زاوا بەلامەوە زۆر سه‌رنجڕاكێش بوو، ده‌فته‌رێكی نووسینه‌وه‌ی بیرەوەری بوو كه بووک و زاوا لەدوای زەماوەندی هاوسەرگیرییەوە ئیدی بیرەوەرییەکانی خۆیانی تێدا دەنووسنەوە، دیار بوو ئه‌م جۆره بیركردنه‌وه و نەریتە له‌لای ئه‌وان باوه، لێ بۆ ئێمه‌ی كورد ئەم شتانە زۆر جێی بایەخ نیین، ئەگەرچی لە دیدی منەوە دیارییەکی زۆر جوان و مانابەخش بوو.\nئیدی من به‌رده‌وام وه‌ك رێكخه‌ری كاره‌كانی باڵوێز فیكتۆر له كوردستان كاره‌كانم رایی ده‌كرد، ئەو‌یش له‌ده‌ره‌وه‌ی كوردستان پلان و كاره‌كانی ڕێك ده‌خست، به‌م شێوه‌یه هه‌میشه پلانی دوورمه‌ودامان ئاماده ده‌كرد تا بتوانین گه‌شه به‌م پرۆژانه بده‌ین و كوردستان پته‌وتر و بناغه‌ی به‌هێزتر بێت، بەڵام مخابن كورد وته‌نی "هه‌میشه مڵۆزمێك دێته ڕێت و ریسەکەت لێ دەکاتەوە به خوری"، لەو سەروبەندەدا هێرشی رێکخراوی تیرۆریستیی ده‌وڵه‌تی ئیسلامی (داعش) بواری ئه‌وه‌ی نه‌دا درێژه به كاره مرۆیی و ئاوەدانییەکانمان بدەین، چونكه له‌پڕێكدا جیرانێكی نه‌خوازراوی قێزه‌ونی دڕنده به‌درێژایی هه‌زار و په‌نجا كیلۆمه‌تر بۆ هه‌رێمی كوردستان قوت بووەوە، ئه‌مه‌ش جۆرێك له ئیفلیجی و سستیی بۆ زۆربه‌ی پرۆژه‌كانی هه‌رێمی کوردستان و کەرکووکیش دروست كرد، زۆر وڵات هەم له‌سه‌ر ئاستی ده‌وڵه‌ت و هه‌م له‌سه‌ر ئاستی ئۆرگان و رێكخراو و کۆمپانیاکانیان، كار و چالاكییه‌كانیان لە کوردستان راگرت یان زۆر كه‌میان كرده‌وه، له‌به‌ر دڵنیا نه‌بوونیان له پلانی داهاتوویان و ناڕۆشنبوونی به‌رچاویان له كوردستانی سبه‌ی.\nسەرلەنوێ شه‌ڕ و نه‌هامه‌تی به‌رۆكی كوردستانی گرته‌وه، خەڵکی زۆر لە ناوچە کوردستانییەکان (کێشە لەسەرەکان) له ده‌ستی دڕنده‌ی داعش خۆیان قوتار كرد، هه‌ندێكیش بوونە دیلی دەستی چەکدارە هووڤییەکانی داعش، یان شەهید کران.\nیه‌كێك له‌و کارەسات و رووداوە زۆر خوێناوی و تاڵانەی ئەو رۆژانە، هێرشی له‌ناكاو و دڕندانه‌ی چەکدارانی داعش بوو بۆ سه‌ر شنگال و بەرپاکردنی جینۆسایدێک دژی كوردانی ئێزدی بوو، ئەوەش كاره‌ساتێكی گەورەی خوڵقاند كه برینه‌كانی له ئه‌نفالی گەرمیان و بارزان و بادینان و كیمیابارانی هه‌ڵه‌بجه كه‌متر نین، بە هەزاران کچ و ژن و منداڵ و پیاوی ئێزدی کەوتنە دەست چەکدارانی داعش، پیاوانیان شەهید کرد و کچان و ژنانیان کردە کەنیزەک و لە بازاڕی خۆیاندا مامەڵەیان پێوە دەکردن، منداڵانیش وەک هەموو شەڕێک، قوربانییەکی سەرەکیی ئەو کارەساتە بوون، دڵنیام ئەو تاوانە هەرگیز لە هزری کوردستانیان و لە بیری کوردانی ئێزدی ناچێتەوە، جینۆسایدی کوردانی ئێزدی وەک زۆربەی جینۆسایدەکانی تری کە دژ بە کوردان و کوردستانییان کران، مرۆڤایەتی و کۆمەڵگەی نیودەوڵەتییشی شەرمەزار کرد.


سەرباز قازی 25/02/2020 - 00:37 بڵاوکراوەتەوە لە هەمەجۆر\nبریكارى وه‌زاره‌تى ئاوه‌دانكردنه‌وه و نیشته‌جێكردنى هه‌رێمی کوردستان رایگه‌یاند سیسته‌مى سوپه‌ر په‌یڤ كه تازه‌ترین سیسته‌مى قیرتاوكردنه له‌جیهاندا، له شه‌قام و رێگاکانی هەرێمی كوردستان به‌پێى بارى كه‌شوهه‌وا به‌كار ده‌هێندرێت.\nئاگرین عه‌بدوڵڵا بریكارى وه‌زاره‌تى ئاوه‌دانكردنه‌وه و نیشته‌جێكردن بۆ كاروبارى نیشته‌جێكردن به (باسنیوز) ى راگه‌یاند: "له ئه‌مڕۆوه سیسته‌مێكى تازه بۆ قیڕتاوكردنى شه‌قامه گشتییه‌كانى هەرێمی كوردستان به‌كار ده‌هێندرێت، كه پێشكه‌وتووترین سیسته‌مى قیڕتاوكردنه له‌سه‌رتاسه‌رى جیهان و به سیسته‌مى سوپه‌ر په‌یڤ ده‌ناسرێت، چونكه پێشتر ته‌نیا سیسته‌مى مارشاڵ به‌كار ده‌هات بۆ گرتنه‌وه‌ى تێكه‌ڵه‌ى قیڕه‌كه،ماوه‌ى چوار ساڵه خه‌ریكى هێنانى ئامێر و كه‌ره‌سته‌كانین بۆئه‌م سیسته‌مه".\nراشیگه‌یاند: "سیسته‌مه‌كه له رووى تێچوونه‌وه هه‌مان تێچووى سیسته‌مى ئاسایى ده‌كه‌وێت له‌سه‌ر حكوومه‌ت و هه‌مان كه‌ره‌سته‌ش له دروستكردنیدا به‌كار ده‌هێندرێت، له دروستكردنى هه‌موو شه‌قامێكیشدا به‌كار نایه‌ت ته‌نیا ئه‌و شه‌قامانه نه‌بێت كه هاتووچۆ و گوشارى زۆریان له‌سه‌ره و زیاتر رێگه‌ى سه‌ره‌كى نێوان شاره‌كانن".\nئاماژه‌ى به‌ئه‌وه‌ش كرد" به‌پێى كه‌شوهه‌وا و جۆرى ئه‌و شه‌قامانه‌ى دروست ده‌كرێن بڕیار له سیسته‌مى قیڕتاوكردنه‌كه ده‌درێت و له ئه‌مڕۆوه تاقیگه‌كانى بیناسازى له هه‌رسێ پارێزگاكه ده‌توانن ئه‌م جۆره سیسته‌مه به‌رهه‌م بێنن، بۆیه شاره‌وانییه‌كان و به‌ڕیوه‌به‌رایه‌تییه‌كان ده‌توانن سوود له‌م سیسته‌مه وه‌ربگرن بۆ قیڕتاوكردنى رێگه‌وبانه‌كانى كوردستان".


دیسان، دووڕوویی و ترسنۆکی!! – پەڕە 2 – Knwe.org\nسەرەکی » وتار » شیلان ده‌رگه‌ڵه‌یی » دیسان، دووڕوویی و ترسنۆکی!!پەڕە 2\nدیسان، دووڕوویی و ترسنۆکی!!\nلەوەتەی یەکێتی هەیە، باجی هاوکاری و پاڵپشتی حزبەکانی تری بەشەکانی تری کوردستان ئەدا.\nناڵێین با باس بکرین یا بەچاویان دابدرێتەوە، بەڵام با سپڵە و بێ نمەکیش نەبن.\nئەوکاتەی لە هەشتاکان یەکێتی لە رۆژهەڵاتی کوردستان لەسەنگەری حزبی دیموکرات دژی رژیمی ئیسلامی و سێدارە شەڕی ئەکرد و شەهیدی ئەدا، پارتی لە ئێران چاوساغی سوپای پاسدارانی ئەکرد بۆ سەر بارەگاکانی دیموکرات و کۆمەڵە و ماڵە پێشمەرگەکان.\nئەوکاتەی یەکێتی بەهەموو شێوەیەک هاوکاری پەکەکەی ئەکرد، پارتی ئەوکات و ئێستاش هەر لە سەنگەری تورکیا بووە دژی کورد و پەکەکەش.\nئەوکاتەی یەکێتی لە دژی داعش و رژیمی بەعسی سوری پاڵپشتی رۆژئاوای ئەکرد، پارتی ئەنەکەسەی لەگەڵ زێرەڤانی ئەناردە رۆژئاوا دژی هێزە ئازادیخوازەکان بجەنگن! ئێستاش، تەڤگەرێکیان لە زۆنی سەوز قووتکردۆتەوە، هەمووکەسیش ئەزانێ کێن و بەفیتی کێ دروستبوون و لە هەڵبژاردنیش کەوتنە چ زەلکاوێک، وەک بڵێی کوردستانیش تەنها لەو زۆنە پێکهاتبێ و سنووری دروستبوون و کلکەقوتێیان تەنها ئەوێ بێ، هەر خەریکی ئاژاوەنانەوە بوونە بۆ یەکێتی.\nلەسایەی ئەوان یەکێتی زیانی سیاسی و ئابووری بەرکەوتووە، سزای ئابووری دراوە لەلایەن تورکیاوە.\nباشە چاوەڕێ نەبووین ئەوان دەستخۆشی لە هەڵوێستی یەکێتی بکەن بەڵام با ئەورۆش ئەوان و بەناو داکۆکیکارانیان و قەلەمە سست و ترسنۆکەکانی بەرانبەر پارتی ڕێوی و بەرانبەر یەکێتیش کەرکەدەن لەوە تێبگەن کە خەڵک تەڤگەر و ئەوانیش باش ئەناسێ بایی چەندن و ئامانجیشیان چیە، چەندە ترسنۆک و بودەڵەن، با ئازا و بوێربن باس لە خیانەتی پارتی بکەن لە دژایەتیکردنی کوردی هەموو بەشەکانی تر و هینانی هێزی تورک بۆ کوردستان، نەک هەر گاز لە قاچی یەکێتی بگرن!\n319 جار بینراوە


لایەنەکانی گروپی پشـتیوانی لە سوریا لەسەر وادەیەکی نوێ بۆ دەسـتپـێکردنەوەی وتووێژەکانی ئاشتی ڕێکنەکەوتن\nلایەنەکانی گروپی پشـتیوانی لە سوریا شکستیان هێنا لەوەی لەسەر وادەیەکی نوێ ڕێکبکەون بۆ دەسـتپێـکردنەوەی وتووێژەکانی ئاشتی سوریا، ئەوانەی بڕێارە بەڕێوەبچن بە سەرپەرشتی نەتەوە یەکگرتووەکان لە نێوان حکومەت و ئۆپۆزسیۆنی سوریا.\nگروپی (ISSG) کە پـێکهاتووە لە زلهێزەکانی جیهان و دراوسێـکانی عێراق و ژمارەیەک وڵاتی عەرەبی و ئەوروپایی و نەتەوە یەکگرتووەکان و کۆمکاری عەرەب نەیانتوانی لە میانەی کۆبوونەوەکانی ڕۆژی سێشەممە لە ڤیەنـنا ڕێکبکەون لەسەر ڕۆژێـک بۆ دەسـتپـێکردنەوەی وتووێژەکان. بەڵام ستافان دیمستورا نێردراوی نەتەوە یەکگرتووەکان بۆ قەیرانی سوریا گوتی هێشتا خواستێـکی بەهێز هەیە بۆ بەرەوپێشبردنی پـرۆسەی ئاشتی.\nپـێدەچێت ئۆپـۆزسیۆن ئامادە نەبێت لەم بارودۆخەی ئێستای ناو وڵاتەکەیان وتووێژ دەسـتپـێبکەنەوە.\nدەستەی باڵای ئۆپـۆزسیۆن بۆ دانوسـتاندنەکان دەڵێت هەتا باشبوونێـکی بەرچاو لەسەر زەوی بەدی نەکەن، ئەوا دەستناکەنەوە بە وتووێژکردن.\nبەر لە بەڕێوەچوونی کۆبوونەوەکان لە ڤیەننا، ئەسعەد زوعبی گەورە وتووێژکاری ئۆپـۆزسیۆن لە لێدوانێـکیدا بۆ ئاژانسی دەنگ‌وباسی ڕۆیتەرز گوتی" بڕوا ناکەم ئەنجامێـکی ئەوتۆی باشی لێبکەوێتەوە و ئەگەر بشبێت لەو ئاستەدا نابێت کە بە دڵی خەڵکی سوریا بێت."\nپاشان گوتی " ئەگەر یارمەتیـیە مرۆیـیەکان نەگەنە هەموو کەسێک، ئەگەر گەمارۆکان لانەبرێن، ئەگەر ئاگربەسـتێـکی تەواو نەبێت، ئەوا دانوسـتاندنەکانیش نابن.\nبەڵام گروپی پشـتیوانی لە سوریا کە وڵاتانی لایەنگری ئەسەدشی تێدایە، لەوانە ڕووسیا و ئێران، بەیانـنامەیەکی هاوبەشیان دەرکرد و تیایدا داوایان لە هەموو لایەنەکان کرد بە تەواوی شەڕ ڕابگرن و ڕێگە بە گەیشتنی یارمەتیـیە مرۆیـیەکان بدەن. پاشان ئاگاهیـیان دا کە هەر لایەنێـک ئاگربەستەکە پـێشێل بکات، ئەوا بۆیان هەیە پارێزگاری لێنەکەن بەپـێی ڕێکەوتنـنامەی ئەو ئاگربەستەی بە سەرپەرشتی ئەمەریکا و ڕووسیا لە 27 ی مانگی دوو چووە قۆناغی جێبەجێکردنەوە.\nپاشان داوایان لە بەرنامەی خۆراکی نەتەوە یەکگرتووەکان WFP کرد لە 1 ی مانگی شەشەوە بە ڕێگەی فڕۆکەوە خۆراک و ئاو و دەرمان بۆ ناوچە گەمارۆدراوەکان هەڵبدات، ئەگەر هەرچ لایەنێـک ڕێگەی گرت لە گەیاندی یارمەتی بۆ ئەو ناوچانە.


راوێژێك بۆ كابینه‌ی حه‌وته‌م و هه‌شته‌م و ئه‌وانیتریش…. – Denegkan\nراوێژێك بۆ كابینه‌ی حه‌وته‌م و هه‌شته‌م و ئه‌وانیتریش….\nbyحه‌مه‌ی\tFebruary 23, 2012\tگشتی\nكه‌سی راسپێردراوی ئه‌م كابیه‌نه‌یه نێچیرڤان بارزانییه و ئه‌ویش، ده‌مێكه له‌م خوله‌ی سه‌رۆكایه‌تی ئه‌نجومه‌نی وه‌زیرانه‌دا، هاتووچۆو هه‌ڵوه‌دا و سه‌ردانیه‌تی بۆ لای ئۆپۆزسیۆن و حزبه نه‌یارو به‌رهه‌ڵستكاره‌كانی ده‌سه‌ڵاتی كوردیدا، ده‌مێكه له په‌یجه‌كه‌یانه‌وه نامه‌و دیدگاو قسه‌و گفتوگۆی خۆیان له‌گه‌ڵ خه‌ڵك و هاونیشتمانی كوردستاندا، ده‌خه‌نه به‌رچاوی خوێنه‌ری خۆیانه‌وه..\nبه‌ڵام دوا نامه‌ی ئاراسته‌كراوتان بۆ خه‌ڵكی كوردستان، كه داخوازن هاوكارو هاریكارتان بین له‌م خوله‌ی سه‌رۆكایه‌تی حكومه‌ته‌كه‌تانداو داوای ره‌خنه لێگرتن و راوێژو ده‌رخستنی گله‌یی و گازنده‌كان ده‌كات.. به‌تایبه‌ت دوای ئه‌و به‌سه‌ربازیكردنه‌ی له شاری هه‌ڵمه‌ت و قوربانی و شاری رۆشنبیری كوردستان (سلێمانیه حه‌یاته‌كه) روویدا. وه‌ڵامی ئه‌م نامه‌یه‌تان تامو بۆیه‌كی دیكه به‌خۆوه ده‌بینێت، پێویستی به هه‌ڵوێسته‌یه، ئه‌گه‌ر رێگامام پێبده‌ن، وه‌كو نوسه‌ر یان هاوڵاتی و دانیشتووی ئه‌مێستاكه‌ی شاری سلێمانی و، وه‌كو كه‌سێكیش كۆمه‌ڵناسی له كوردستان و هۆڵه‌ندا خوێند بێت ، ئه‌م وه‌ڵامه‌تان به‌م نامه كراوه‌یه ئاراسته بكه‌م، كه چه‌ندی ویستبێتم به زمانی گوڵ و به زمانێكی مه‌ده‌نیانه‌وه وه‌ها بێت، كه شایسته‌ی كه‌سێكی هه‌ڵگری بڕوانامه‌ی باڵای كۆمه‌ڵناسی بێت له هۆڵه‌ندا، ئه‌م نامه كراوه‌یه‌تان بۆ بهۆنمه‌وه كه هه‌ڵگری بیروباوه‌ڕی كه‌سێكی نه‌ته‌وه‌یی و هه‌ژارو خاوه‌ن موعاناته، كه نزیكه‌ی حه‌وت ساڵه گه‌ڕاوه‌ته‌وه‌و به ئازادانه رۆژنامه‌نووسی و كتێبنووسی ده‌كه‌م و هه‌ر ئه‌وه‌ش بژێومه‌و به خواستی خۆشم بووه.. بۆئه‌وه‌ی وه‌كو كه‌سێكی ئازاد ژیان بگوزه‌رێم، بۆیه هه‌ست به كه‌سی هه‌ژارو برسی و بێكارو كرێچی و نه‌خۆش و پیاده‌و نه‌دارو كه‌مده‌رامه‌ت ده‌كه‌م و ده‌توانم واقیعییانه‌و دوور له درۆو بوختان بۆ هه‌ڵبه‌ستنه‌وه گوزه‌ران و شێوازی ژیانی زۆرینه‌تان بۆ باس بكه‌م، كه ره‌نگه ئێوه وه‌كو به‌رپرسێك و بنه‌ماڵه‌یه‌كی زه‌نگینی ئه‌م رۆژهه‌ڵاتی ناڤینه زۆر هه‌ستی پێنه‌كه‌ن!!\nئێوه، پێش هه‌موو شتێك ده‌بێت ئه‌وه بزانن كه دوو حزب بۆ نزیكه‌ی بیستو یه‌ك ساڵه حوكمڕانی ئه‌م كوردستانه ده‌كه‌ن كه باشووری كوردستانی گه‌وره‌یه. سیخناخه له گه‌نده‌ڵی و خۆشتان ئه‌مه ناشارنه‌وه، سیخناخه له چه‌ك و چه‌كبه‌ده‌ست و حیمایه‌و پۆلیس و پێشمه‌رگه‌و زێره‌ڤانی و دژه تیرۆرو ( زۆر و زۆری دیكه له چه‌كبه‌ده‌ست)، ئه‌مه‌ش خه‌سڵه‌تی مه‌ده‌نیه‌ت و دیمۆكراسی له هه‌ر سیستمێك ده‌سێنێته‌وه له‌سه‌ر رووی ئه‌م زه‌مینه‌دا كه دۆخێكی ئاوه‌ها عه‌سكه‌رتاری و میلیشایی فه‌راهه‌م بكات و بره‌وی زیاتری پێبدات و رۆژ دوای رۆژ چه‌مكی سه‌ربازیی نوێ ئیبداع بكات!\nئێوه، ده‌بێت ئه‌وه بزانن كه له بوارگه‌لێكی زۆردا كه‌موكوڕی و كێماسیتان هه‌یه‌و هه‌وڵی جیددیش ناده‌ن بۆ چاككردنیان، له‌وانه‌ش: بواری په‌روه‌رده‌و خۆپیشاندانه یه‌ك له‌دوا یه‌كه‌كانی خوێندكاران و قوتابیان.\nله بواری ته‌ندروستیدا: ئه‌و هه‌موو ده‌رمانه ئێكسپایه‌رو ئاشكرابوونی كارگه‌ی دروستكردنی مادده‌ی هۆشبه‌رو كه‌می خزمه‌تگوزاری نه‌خۆشخانه‌كان و خراپی جۆرو كوالیتی پشكنین و ده‌رمان و له‌و لاشه‌وه گرانیی نرخی عه‌یاده‌و دكتۆر بوه‌ستێت، كه هه‌میشه ده‌بێژین: ساڵ دوای ساڵ خۆزگه‌مان به پار!\nله بواری كاره‌باو ئاو و سووته‌مه‌نی و دابینكردنیان بۆ هاوڵاتیان، هه‌روه‌ها كه‌می و خراپی له پێشكه‌شكردنیاندا، ناعه‌داله‌تی له دابه‌شكردنیانداو دروستكردنی جیاوازی له‌نێوان به‌رپرسان و هاوڵاتیاندا، وه‌كو رۆژی رووناك وایه‌و ، ده‌بێت ئێوه‌ش به‌چاوی موجه‌ڕه‌دی خۆتان بیبینن!\nله‌بواری دارایی و نه‌بوونی چاودێریی دارایی و ده‌سته‌ی نه‌زاهه‌ی كاریگه‌رو فه‌عال به‌سه‌ر حزب و حكومه‌ته‌وه، دۆخێكی ده‌سته‌به‌ر كردووه كه گه‌نده‌ڵی بیستو یه‌ك ساڵی به‌سه‌ر یه‌كه‌وه كه‌ڵه‌كه كردووه‌و بارێكی قورسی وای پێكهێناوه فیلیش ناتوانێت چاكسازی تێدا بكات و ئه‌گه‌ر گه‌نده‌ڵ و مشه‌خۆری ناو گۆڕه‌پانی پاره لووشدان، سزا بدرێن، باوه‌ڕ ناكه‌م سه‌د كادێرو به‌رپرسی حزبی له هه‌ردوو حزبه‌كه‌تاندا و (+ ره‌نگه ناو حزبه بچووكه‌كان و هه‌روه‌ها ئۆپۆزسیۆنیشدا) بمێنێته‌وه.. ئه‌وه‌ش ته‌نیا له‌به‌رئه‌وه‌ی له سه‌ره‌تای راپه‌ڕینه‌وه لێپرسینه‌وه‌تان نه‌بووه نه له خۆتان و نه له كه‌سوكارو نه له هه‌ڤاڵانتان! باشه ئه‌گه‌ر له ماڵه‌كه‌ی خۆماندا ته‌نیا یه‌ك هه‌فته لێپرسینه‌وه نه‌كه‌ین چی ده‌قه‌ومێت!؟\nله‌بواری هه‌ژاری و كه‌مده‌رامه‌تیه‌وه، زۆرینه‌ی خه‌ڵكی كوردستان، هه‌ژارن و بێكاری و نه‌خۆشی و نه‌خوێنده‌واری له‌م نیشتمانه‌دا رۆژ دوای رۆژ زیاد ده‌كه‌ن، به‌وه نییه ئه‌و هه‌موو سه‌یاره‌و ڤێلایانه ده‌بینین و بڕیاری خۆشگوزه‌رانی خه‌ڵكی به‌گشتی بده‌ین، نه‌خێر وا نییه، ئه‌وه كه‌مینه‌ن، زۆرینه‌ی خه‌ڵكی كوردستان هه‌ژارن، كرێنشینن و بێمووچه‌ن و ده‌ستگێڕو فرۆشیارو كاسب و سواڵكه‌رن! جیاوازی مووچه‌ی په‌رله‌مانتارێك و كارمه‌ندێكی ئاسایی، ئاسمان و رێسمانه!\nبه‌رپرسه‌كان، مووچه‌ی هایلایڤ و ڤیلای هایلایڤ و سه‌یاره‌ی هایلایڤیان هه‌یه به‌ڕێزم، ته‌نیا هه‌ڵامه‌تێك ده‌گرن، به‌ره‌و توركیاو هه‌نده‌ران ده‌فڕن بۆ پشكنین و چاره‌سه‌ر! خه‌ڵكیش ده‌پرسن، به‌چی؟؟\nبێجگه له بودجه‌ی زه‌به‌لاحی به‌غدا بۆ كوردستان، خه‌ڵكی پرسیار له داهاتی گومرگه‌كان و نه‌وت و غازو تاد…. ده‌كه‌ن!؟\nگه‌نده‌ڵیه‌كان و كێماسی و كه‌موكوڕی و گله‌یی و سكاڵاكانمان زۆرن و له ژماردن نایه‌ن و ده‌ست و په‌نجه‌مان شل و كوت بوو، ئه‌وه‌نده‌مان نووسی و ئه‌وه‌نده‌شمان بڵاوكرده‌وه به‌ڵام به دوژمن حسێبتان كردین و كه‌سیش ئه‌و نوسینانه‌مان ناخوێننه‌وه‌و گوێشمان لێناگرن! چ جای وه‌ڵاممان به‌فیشه‌ك و بۆكس و شه‌ق ده‌ده‌نه‌وه، دوا داهێنان و ئیختراعی ده‌سه‌ڵات بۆ نووسه‌ران و رۆژنامه‌نووسان (كه زمان و چاوی نه‌ته‌وه‌كه‌ن) فه‌لاقه‌كردن و به سه‌ربازگه‌كردنی شاری رۆشنبیری و قوربانییه، شاری سلێمانی ئازادیخوازه!!\nبه‌ڵام به‌كورتی و به پوختی:\nده‌مه‌وێت ئه‌وه‌تان عه‌رز بكه‌م، كه ئێمه‌ی هاوڵاتی چۆن ببینه هاوكارو هاریكاری حكومه‌تێك، كه ته‌نیا به بڕیاری نێو ژووره‌كانی ده-بیست به‌رپرسی زۆر باڵای مه‌كته‌بی سیاسی پارتی و یه‌كێتی ده‌چێت به‌ڕێوه!؟ من ناڵێم ته‌نیا بچۆره‌وه بۆ لای ئۆپۆزسیۆن، به‌ڵكو بچۆره‌وه سه‌ر بنه‌ما گرنگه‌كانی حكومه‌تێكی مه‌ده‌نی-سیكولار، ئه‌و حكومه‌ته‌ی كه ته‌نیا پشت به یاسایه‌كی سه‌روه‌رو دادوه‌رانی ئازادو سه‌ربه‌خۆ ده‌به‌ستێت، ئه‌مه‌ش یه‌كێكه له كۆڵه‌كه گرنگه‌كانی حكومه‌ت و ده‌وڵه‌تی موئه‌سه‌ساتی، ته‌نیا یاساو ده‌ستوورێكی دیمۆكراسی و دادوه‌رێكی ئازاو ئازاد ده‌توانێت وڵاتێك به‌رێت به‌ڕێوه كه /\nیه‌كه‌م: یاسای سه‌روه‌ر بێت و كه‌سانی حزبی و لایه‌نه‌كانی تر، ده‌ستكاری و كۆنترۆڵی نه‌كه‌ن. كه بتوانێت كه‌سی گه‌نده‌ڵ و دز و جه‌رده بخاته زیندانه‌وه، نه‌ك پاداشتی بكات.. كه‌سی بكوژیش وه‌ك تاوانبار پێناسه بكات، ئه‌گه‌ربێتو كوڕی سه‌رۆكی كۆمارو هه‌رێمیش بێت. چ نزیك بێت له ده‌سه‌ڵاته‌وه ، چ كوڕه‌زای ئۆپۆزسیۆن بێت!\nدووه‌م: چاودێریی دارایی و ده‌سته‌ی نه‌زاهه‌و ده‌ستپاكی بێلایه‌ن و به‌هێزی هه‌بێت. كه گه‌نده‌ڵ و گه‌نده‌ڵكارو پاره لووشلێده‌ر بخاته كونجی زیندانه‌وه، نه‌ك هایلایڤ بژین!\nسێیه‌م: په‌رله‌مانێكی به‌هێزی هه‌بێت و چاودێر بێت به‌سه‌ر حكومه‌تێكی عادله‌وه، گوێی وه‌زیرو به‌رپرسی گه‌نده‌ڵ و خائین، رابكێشێت و لێپرسینه‌وه‌ی توندی له‌گه‌ڵدا بكات.\nچواره‌م: جیاوازی نه‌كردن له‌نێوان حزبی ده‌سه‌ڵاتدارو به‌رهه‌ڵستكارو هاونیشتمانیی ئازادا. بۆ ئه‌وه‌ی عه‌داله‌تیی كۆمه‌ڵایه‌تی بچه‌سپێت و مرۆڤی هاوڵاتی و هاونیشتمانیی مه‌ده‌نی بێته كایه‌وه كه هه‌ست بكات مرۆڤێكی به‌به‌هایه‌و سه‌نته‌ره له كۆمه‌ڵگاكه‌یدا، نه‌ك په‌راوێزكراو.\nپێنجه‌م: ئه‌م هه‌نگاوانه ده‌توانێت یه‌ك دارایی و یه‌ك پێشمه‌رگه‌و یه‌ك ئاسایش و یه‌ك ئیداره بۆ یه‌ك پارچه له كوردستانه‌كه‌ی باشوورمان بێنێته‌دی و ئه‌و كاته ئینتیمامان بۆ خاك و موئه‌ساسات و حزب و نه‌ته‌وه‌كه‌مان زیاد ده‌كات، ئه‌وكاته وه‌كو تاكێكی ئه‌ڵمانی و هۆڵه‌ندی ئاماده ده‌بین ئاڵای وڵات و نیشتمانه‌كه‌مان له‌سه‌ر ته‌پڵی سه‌رمان بنه‌خشێنین.\nبه‌ڕێزم، ئه‌مانه‌و گه‌لێكی دیكه بنه‌مان و هاوكارن و هاریكارتانن له‌م حكومه‌ته‌و له ده‌یان حكومه‌تی دیكه‌تاندا، جا چ ئێوه ده‌سه‌ڵاتدار بن یان ئۆپۆزسیۆن، گرنگ ئه‌وه‌یه به كردار پیشانمان بده‌ن، به بڕیاری جه‌سوور و بوێرانه، قۆڵی لێهه‌ڵماڵن و ئه‌و خاڵه گرنگانه بكه‌نه پره‌نسیپ و بنه‌ما، با به‌ره‌و ده‌وڵه‌تی كوردی هه‌نگاو بنێین…!!!!!!\nبه‌ڵام ئه‌گه‌ر ئێوه، رقه‌به‌رایه‌تی ئۆپۆزسیۆن و خه‌ڵكی نه‌یارو ناهه‌واداری خۆتان بكه‌ن و هه‌ر توندوتیژ بن و سه‌ربازو چه‌كبه‌ده‌ست و كێبڵ به‌ده‌ست و جه‌لادو فه‌لاقه‌كه‌ری بۆ بخه‌نه سه‌ر شه‌قام و سه‌نته‌ری شاره‌كان، ئه‌وا ئومێدم نییه ئه‌م گفتوگۆ شه‌رمنه‌ش بمێنێت و ئه‌م هاتووچۆو سه‌ردانه‌شتان بۆ لای گۆڕان و كۆمه‌ڵ سه‌قامگیرو گه‌ره‌نتیدارتر بمێنێته‌وه تاسه‌ر ..\nبۆ مه‌سه‌له‌ی وێنه‌و كاریزمای بارزانیی باپیرتان، وا بزانم زۆرینه‌مان له‌گه‌ڵ ئه‌وه‌داین كه مه‌لا مسته‌فا رێبه‌رو پێشه‌وای شه‌سته‌كان و حه‌فتاكانی سه‌ده‌ی رابردووی وچانی خه‌باتگێڕیی نه‌ته‌وه‌كه‌مان بووه، به‌ڵام ئه‌مڕۆكه ئێوه ئه‌ركێكی قورسترتان له‌سه‌ره‌و ده‌بێت په‌یامی باپیره‌تان، به پراكتیكی و به كردار پیشانی نه‌وه‌ی ئه‌مڕۆ بده‌ن، ئه‌و نه‌وه‌یه‌ی زۆرینه‌ی كۆمه‌ڵناسان و بیرمه‌ندانی ئه‌م سه‌ده‌یه به نه‌وه‌ی ئینته‌رنێت و فه‌یسبووك ناوزه‌دی ده‌كه‌ن، ئه‌و نه‌وه‌یه‌ی ته‌نیا و ته‌نیا كردارو پرۆژه‌و خزمه‌تگوزارییان ده‌وێت، ئه‌وان وه‌كو من و تۆ، نه‌وه‌ی شه‌سته‌كان نین، كه هزرو بیروباوه‌ڕ به نانی ره‌قه‌وه بخۆن..\nقسه‌ی بوێرو لۆژیك و هه‌قبێژی ئه‌وه‌یه كه سه‌رده‌می كاریزماو وێنه و مه‌بده‌ئو ئایدۆلۆژیا به‌سه‌رچوون!! وێنه و كاریزما له سه‌رده‌می سه‌رمایه‌داری و ته‌كنۆلۆژیادا، كاڵ و كاڵتر بوونه‌ته‌وه‌و تاقه پارووه نانێك به كه‌س نابه‌خشێت، ئه‌و شته‌ی ئه‌و كاریزماو وێنه‌یه‌ی باپیرتان و شۆڕشگێڕی گه‌وره‌ی نه‌ته‌وه‌كه‌مان، له‌سه‌رووی هه‌موومانه‌وه راده‌گرێت، ئه‌وه‌یه كه كارو خزمه‌تی به‌رده‌وام به‌خه‌ڵكی خۆتان پێشكه‌ش بكه‌ن، ده‌بێت، بێنه ماڵه‌كانمان و سه‌ردانیمان بكه‌ن، وه‌كو سه‌دامیشتان پێناكرێت!! كه بێنه ماڵ و گوزه‌ره‌كانمان، ته‌ماشای سه‌لاجه‌و موجه‌میده‌كانمان بكه‌ن، ته‌ماشای سۆپای زستان و موبه‌رده‌ی هاوینانمان بكه‌ن، ته‌ماشای منداڵی له‌تۆز گه‌وزاوی نێو كۆڵان و نێو شه‌قاممان بكه‌ن، ده‌ستی پیره پیاوه كه‌وتووه‌كانی سه‌ر شه‌قامه‌كانمان بگرن، چاوی قه‌تیسی سواڵكه‌ری ته‌زیووی سه‌ر شۆسته‌كانمان بسڕن.. بچنه عه‌یاده‌ی دكتۆره سیخناخه‌كان و گیرفانی سارده‌وه‌بووی نه‌خۆشه‌كانمان گه‌رم بكه‌نه‌وه..\nزۆرو زۆری تریش ماوه، به‌ڵام مه‌ره‌كه‌به‌كه‌م تیا نه‌ما چونكه سه‌رگوزه‌شته‌و سكاڵامان بێشووماره‌و زمانی وتن ده‌ره‌قه‌تیان نایه‌ت!!!!!!\n*ئومێده‌وارم ئه‌م نامه كراوه‌یه‌م وه‌ڵامێكی برایانه‌ی پڕ له رێزو حورمه‌ت بێت، به‌دڵ و به چاوێكی برانه‌شه‌وه بیخوێننه‌وه، چونكه به‌نده خۆی به دڵسۆزو كوردێكی پاكی ئازادو سه‌ربه‌خۆ ده‌زانێت، خاوه‌نی بڕوانامه‌ی ئه‌كادیمیاو به‌رزتریشم.. بۆیه ناتوانم زمان و ره‌خنه‌ی گوڵاوی خۆم، بۆ هیچ كه‌سێك بگۆڕم، هێشتاكه وه‌كو برا ته‌ماشای هه‌موو تاكێكی كورد ده‌كه‌ین و دیالۆگ و نامه‌ی كراوه‌ش ده‌بێت به زمانی گوڵ و عه‌تر بنووسرێته‌وه و بسازێت، بۆ ئه‌وه‌ی بۆنی شوێنه‌كه خۆشتر بكات و زه‌مینه‌خۆشتر بێت بۆ ئاینده‌یه‌كی گه‌ش ئه‌گه‌ر بمانه‌وێت.\nPrevious هه‌ر تۆ ده‌بینن … عه‌بدولره‌حیم سه‌ره‌ڕۆ\nNext پارتی دەتوانی بەر بە پشێووی بگرێت لە کوردستان


دەربارا تەقینا ل کامپا قادیا یا کو کوردێن ئێزدی لێ دمینن، چاڤ ل سەر پەکەکێ نە - دارکا مازی\nدەربارا تەقینا ل کامپا قادیا یا کو کوردێن ئێزدی لێ دمینن، چاڤ ل سەر پەکەکێ نە\nد تەقینا کو ل کامپا قادیا یا کو کوردێن ئێزدی ل ناڤچەیا زاخۆ یا سەر ب دوھۆکێ لێ ب جھ بوونە دا، 2 زارۆکان ژیانا خوە ژ دەست دان. 3 کەس بریندار بوون و رەوشا یەک ژ برینداران ژی گرانە.\nکامپا قادیا ژ لایێ کارگێری ڤە گرێدایی باژارۆکێ سێمێلی یێ سەر ب دوھۆکێ ڤە یە. ئەو کامپەکە کو نێزیکی 2000 مالباتێن ئێزدی لێ دژین. تەقین دەمژمێر 22:15 هاتە ئانجامدان. کاربدەستێن ئەولەکاریێ ژ خولەکێن دەستپێکێ ھاتنە دەڤەرێ دا کو لێکۆلینێ ل سەر سەدەما تەقینێ بکەن. رایەداران گۆتن کو ئەو دێ لێکۆلینێ ل سەر سەدەما بوویەرێ ئەنجام دەن.\nھاتە دیارکرن کو بوویەر ل پشتا 4 کابینەیێن کو خزم لێ دمینن قەومیە. پاشێ، ھات تەسپیتکرن کو تەقین ب رێکا کێڤلێ کو 40-50 میتران دووری جھێ بوویەرێ ھاتیە راکێشان پێک ھاتیە. ھاتە زانین کو تەقین ب تەقەمەنیا ل پشت کابینان ھاتیە بجیھکرن پێک ھاتیە. ھەیا نھا، تێ لێکۆلین کرن کا کێ ئەڤ کێڤلە ل وێ دەرێ دانایە.\nپشتی کو لێکۆلین ل سەر سەدەما تەقینێ ھاتیە کرن، پرسا کو کی دکاریت ڤێ تەقینێ ئەنجام بدەت هاتە کرن. مالباتێ گۆت کو بەری نها پەکەکێ گەف ل وان کرینە.\nشێخەکێ ئێزدی یێ ب ناڤێ حەسەن ئیبراهیم ل جھێ کو کابینە لێ نە دژیت. لێ ناسنامەیەکا دی یا گرنگا حەسەن ئیبراھیم ھەیە: ئەو فەرماندارەکێ لەشکەری یە. شیخ حەسەن ئیبراهیم بەرپرسیارێ سەرەکی یێ ئەولەھیا رۆژئاڤایێ دیجلەیێ (دیجلەیا رۆژئاڤا)یە. دیجلە ھەرێمەکە بەر ب رۆژئاڤا ڤە کو خەتێن شەنگال، زومار و سحێلا تێ دا ھەنە. ئەڤ ناسنامەیا شێخ حەسەن ئیبراھیم سەدەمەکە کو پەکەکە گەفا ل وی بکەت.\nداخویانیێن والیێ شەنگالێ و رایەدارێن ئێزدی\nقایمقامێ شەنگالێ مەحما خەلیل د داخویانیەکێ دا گۆت کو شۆپا پەکەکێ د ڤێ بوویەرێ دا ھاتیە دیتن. د داخویانیا خوە دا، خالیل گۆت، “شێخ حەسەن کەسەکێ گەلەک خۆشتڤی و ب بهایە د ناڤا جڤاکێ ئیزدی دا. وی ئێزدی پاراستن و رێگری ل بەلاڤبوونا وان کر. د ڤان سالێن داویێ دا ژ لایێ پەکەکێ ڤە هەردەم دهێتە تەھدید کرن. ئەم ھەما ھەما پشتراستین کو پەکەکێ ئەڤ تەقینە ئەنجام دایە”.\nسەختەکاریێن چاپەمەنیا پەکەکێ\nژ خۆلەکێن دەستپێکێ یێن تەقینێ، چرا تیڤی و ستێرک تیڤی یێن گرێدایی پەکەکێ ئیدیعا کرن کو بوویەر ژ لایێ بالافرێن شەری یێن ترکیێ ڤە ھاتیە ئەنجامدان. مەدیایا پەکەکێ راگهاند کو ژ لایێ ھەرێما کوردستانێ رێک هاتیە دان کو ب ھەڤکاریا ترکیایێ ئێزدی بهێنە کوشتن.\nتەڤی کو د دەربارێ بوویەرێ دا چ ئاگاھی و بەلگە نینن، لێ وەسا دهێتە تەخمینکرن کو سەدەمێن دی یێن ل پشت ساختەکرنا چاپەمەنیا پەکەکێ یا ب ڤی رەنگی ھەنە. ژ بەر کو پەکەکێ بەرێ ئیدیعا کربوو کو پێشمەرگەیان د 7ێ خزیرانێ دا ل مەتینا-ئامێدیێ ئێرشی گەریلایان کریە و پاشێ بالافرێن ترکیێ ب شاشی ل پێشمەرگەیان دایە. لێ بەلێ، فەرماندارێ ھەپەگێ یێ ب کۆدناڤێ ئۆزگوور ژیاندا کو د 21ێ خزیرانێ دا ژ پەکەکێ ڤەقەتیای، راگھاند کو پەکەکێ ب ئێریشا مۆشەکی 5 پێشمەرگە شەهید کرنە.\nب ھەمان ئاوایی، پەکەکێ گۆت کو چ پەیوەندیا مە ب بوویەرا تەرۆرکرنا رێڤەبەرێ ئاسایشا گشتی یا سەرزێرێ غازی سالح ئالیخان د 8ێ جۆتمەھێ دا نینە. دووڤرا، ئاشکەرا بوو کو غازی سالح ئالیخان ژ لایێ یەکینەیێن تایبەت یێن سەر ب پەکەکێ ڤە ھاتیە تەرۆر کرن.


سه‌رۆكوه‌زیرانی پێشووتری ئیسرائیل دانبه‌كوشتنی به‌كۆمه‌ڵی فه‌ڵه‌ستینیه‌كاندا ده‌نێت\nسه‌رۆكوه‌زیرانی پێشووتری ئیسرائیل دان به كوشتنی به‌كۆمه‌ڵی فه‌ڵه‌ستینیه‌كاندا ده‌نێت كاتێك وه‌زیری به‌رگری ئیسرائیل بووه.\nئه‌یهود باراك سه‌رۆكوه‌زیرانی پێشووتری ئیسرائیل ئاشكرایكرد كاتێك وه‌زیری به‌رگری ئیسرائیل بووه له‌ماوه‌ی سێ خوله‌ك و نیودا زیاتر له300 ئه‌ندامی بزووتنه‌وه‌ی حه‌ماسی كوشتووه.\nپێگه‌ی ئه‌لیكترۆنی ڕۆژنامه‌ی مه‌عاریفی ئیسرائیلی له‌سه‌رزاری باراكه‌وه بڵاویكرده‌وه، كه كوشتنی ئه‌و ڕێژه زۆره‌ی ئه‌ندامانی بزووتنه‌وه‌ی حه‌ماس له‌و ماوه كه‌مه‌دا له‌ڕێگه‌ی هێرشێكی ئاسمانیه‌وه بووه.\nهه‌رچه‌نده ناوبراو كاتی ئه‌نجامدانی هێرشه‌كه‌ی ئاشكرا نه‌كردووه، به‌ڵام چه‌ند سه‌رچاوه‌یه‌كی فه‌ڵه‌ستینی باسیان له‌وه‌كردووه كه هێرشه‌كه له27ـی كانوونی یه‌كه‌می ساڵی 2008دا بووه، كاتێك 255 فه‌ڵه‌ستینی كه ژماره‌یه‌ك ئافره‌ت و منداڵ و پۆلیسی فه‌ڵه‌ستینیان تێدابووه، به‌هۆی بۆردوومانێكی ئاسمانی سوپای ئیسرائیله‌وه كوژراون.\nباراك، ئاماژه‌ی به‌وه‌شداوه له‌كرده‌یه‌كی تری سه‌ربازیدا به‌شداریكردووه كه‌تێیدا ته‌نها یه‌ك ئه‌ندامی حه‌ماس كوژراوه، كه‌پێده‌چێت مه‌به‌ستی له‌تیرۆركردنی ئه‌حمه‌د جه‌عبه‌ری جێگری فه‌رمانده‌ی گشتی كه‌تیبه‌كانی قه‌سام بێت، كه له14ـی تشرینی دووه‌می 2012 كرایه ئامانجی بۆردومانێكی ئیسرائیلی، ئه‌مه‌ش جاری یه‌كه‌مه ئه‌یهود باراك به‌رپرسیارێتی خۆی له‌و هێرشانه ڕاده‌گه‌یه‌نێت.\n813 جار خوێندراوەتەوە


پیلان بۆ لێسەندنەوەی پۆستی بەڕێوەبەری لاوان و وەرزشی كەركوك لەكورد دادەڕێژرێت\nناسیح شوانی: خەڵكانێك دەیانەوێت سوود لەم دۆخەی ئێستای كورد وەربگرن\nچەند هەوڵێك لە ئارادان بۆ لێسەندنەوەی پۆستی بەڕێوەبەری لاوان و وەرزشی كەركوك لە نەتەوەی كورد، بەڕێوەبەری لاوان وەرزشیش دەڵێت:” گۆڕانكاری لە چوارچێوەی كارگێڕی پۆستەكان بێت، ئەوەكارێكی ئاساییە، بەڵام ئەگەر بە پێچەوانە بوو ئەوكات دەچێتە قاڵبی سیاسەتی تەعریبەوە”.\nناسیح شوانی بەڕێوەبەری لاوان و وەرزشی كەركوك بۆ لاپەڕەی وەرزشی(هەواڵ) رایگەیاند “ لە لایەن كۆمەڵێك لایەن و خەڵكەوە تەنانەت لە لایەن فەرمانبەرانی فەرمانگەكەی خۆمەوە هەوڵێك هەیە لە رێی حزبی و یاخود پەرلەمان و وەزارەتەوە بە مەبەستی لابردنم لە لە پۆستەكەم”.\nوتیشی:” ئەو هەوڵانە شتێكی دڵناخۆشكەر نین بۆم، چونكە هەموو كەسێك و فەرمانبەرێك مافی خۆیەتی هەوڵ بۆ وەرگرتنی پۆست بدات، بەڵام ئەوەی مایەی دڵگرانیە ئەو خەڵكانە دەیانەوێت سوود لەم دۆخەی ئێستای كورد ببینن، بە چوونی خۆیان كورد لە یپێگەیەكی لاوازدایە “\nناسیح شوانی سەبارەت بە هەڵویستی وەزارەتی لاوان و وەرزشی عێراق ئاشكرایكرد” تائێستا وەڵامی وەزارەت ئەوەیە تاكو ئەو كاتەی ئەو لیژنەیەی دیاری كراوە بۆ دابەشكردنی پۆستە ئیدارییەكان لە كەركوك ، یان تا دوای هەڵبژاردنەكانی داهاتوو و پارێزگاری نوێ ئەوسا بڕیار لەو بارەیەوە بدەن “.\nبەڕێوەبەری لاوان و وەرزشی كەركوك سەبارەت بە هەڵۆیستی كورد لە بارەی ئەگەری لادانی لە پۆستەكەی وتی:” هەڵۆیستی كورد تا ئێستا تەنها ناڕەزایی دەربڕین و ئێدانە كردنە، وەكو پێشتر كە چەند بەڕێوەبەرێكی كورد لە پۆستەكانیان دوورخرانەوە”.\nراشیگەیاند:” گەر گۆڕانكاری لە چوارچێوەی گۆڕانكارییەكی كارگێڕی پۆستەكان بێت، ئەوەكارێكی ئاساییە، بەڵام گەر چاوەڕوانی ئەو لیژنەیە نەكرێت و گۆڕانكاریەكان ئەنجام بدرێت ئەوە بێگومان دەچێتە قاڵبی سیاسەتی تەعریب كردنەوە”.\n1/27/2018 9:04:39 AM


بایدن توڕەیەزلهێزترین وڵاتی جیهان بەدەست یاسایەكەوە دەناڵێنێت\nبەهۆی تەقینەوەی بۆمبێكەوە هاوڵاتییەك گیانیلەدەستدا\nعەبدولستار مەجید: لابردنی وانەی پەروەردەی ئیسلامی لای ئێمە هێڵی سوورە\nڕوونكردنەوەیەك لە حكومەتی هەرێمەوە\nوەزارەتی كشتوكاڵ وردەكاریی دامەزراندنی پێنج هەزار دەرچووی لە بەشەكانی كشتوكاڵ بڵاوكردەوە\nزلهێزترین وڵاتی جیهان بەدەست یاسایەكەوە دەناڵێنێت\nزلهێزترین وڵاتی جیهان بەدەست لاوازی یاساکانی هەڵگرتنی چەک دەناڵێنێت و كەم مانگ هەیە ڕووداوێكی كوشتن لە ویلایەتێكی ڕوونەدات، بەپێی ئامارێكیش لەماوەی 10 ساڵی ڕابردوودا 900 حاڵەتی ڕووداوی کوشتن لە ئەمریكا ڕوویانداوە .\nئەمریكا، ئەو زلهێزەی بەهۆی هەژموونەكانیەوە دەستی لە دانانی یاسا و گۆڕینی حكومەتەكان هەیە لە جیهاندا و خاوەنی پێشكەوتووترین چەكە، كەچی خۆی ماوەی چەندین ساڵە بەدەست یاسای هەڵگرتنی چەكەوە دەناڵێنێت.\nنەبوونی كۆت و ڕێگەدان بە هەڵگرتنی چەك بەپێی یاسا وایكردووە، بە ئاسانی خەڵكی و تەنانەت منداڵانیش چەكیان دەستبكەوێت، تەنانەت لە هەندێک ویلایەتی ئەمریكاش خەڵكی بەچەكەوە بە شەقامەكان دەسوڕێنەوە.\n“یاسای چەك لە ئەمریكا وایكردووە تاوان بەناوی دەستوورەوە بكرێت”\nڕۆژنامەی نیویۆرك تایمز بڵاویكردووەتەوە، لەماوەی 10 ساڵی ڕابردوودا زیاتر لە 900 حاڵەتی کوشتنکاری لە سەرانسەری ئەمریکا ڕوویانداوە.\nباسی لەوەشكردووە، زیاتر لە 300 ملیۆن چەکی تاکەکەسی لە ئەمریکادا هەیە.\nلە نوێترین ڕووداوی تەقەكردنیشدا، شەوی ڕابردوو گەنجێكی تەمەن 18 ساڵ لە ویلایەتی تەكساس 19 خوێندكار و مامۆستا و نەنكی خۆی بەچەك كوشت و دواتر خۆیشی لەلایەن پۆلیسەوە كوژرا.\nئەو ڕووداوە كاردانەوەی سەرۆكی ئەمریكا جۆبایدنی لێكەوتەوە و لە وتارێكدا بێزاری خۆی دەربڕی لە بەرامبەر بەردەوامبوونی ئەوجۆرە کوشتنکارییانە و دەڵێت، هۆكارەكەی بۆ لاوازی یاساکانی هەڵگرتنی چەک لە وڵاتەكەیدا دەگەڕێتەوە.\nبایدن لە وتارەكەیدا باسی لەوەكرد، خوازیاربووە لە ماوەی سەرۆکایەتییەکەیدا ئەم ڕووداوانە نەبینێت، بەڵام “جارێکی دیکە ئەو ڕووداوە تاوانكارییەی بینیەوە و بەتوڕەییشەوە وتی، “تا کەی منداڵان ببینین هاوڕێکانیان دەکوژرێن وەک ئەوەی لە گۆڕەپانی جەنگدا بن”.\nدەشڵێت، “ناکرێت منداڵێک بتوانێت بچێت چەک بکڕێت، چەکی بۆچیە ئەگەر بۆ کوشتنی کەسێک نەبێت!”.\nسەرۆکی ئەمریکا داواشی لە هاوڵاتییانی وڵاتەكەی کرد ڕووبەڕووی بڵاوبوونەوەی چەک بوەستنەوە و سنوورێک بۆ ئەم کوشتنکارییانە دابنێن.\nجەختیشی كردەوە، کاتێک یاسای توند بۆ هەڵگرتنی چەک پەیڕەوکراوە ڕووداوەکانی توندوتیژیی چەکداری کەمبوونەتەوە، بەڵام کاتێک یاساکان لابران ڕووداوەکان زیادیانکردووەتەوە لە وڵاتەكەیدا.\nبۆیە دەڵێت، “ڕاستە ناتوانن ڕێگە لە هەموو کارەساتەکان بگرن، بەڵام هەر هیچ نەبێت دەتوانن کاریگەرییەکی ئەرێنیان هەبێت.”\nبایدن پێشیوایە، “کوشتنکاری لەم شێوانە بە دەگمەن لە وڵاتانی دیکە ڕوودەدەن لە کاتێکدا ئەوانیش خەڵکانێكیان هەیە كە “نەخۆشیی دەرونییان هەیە، بەڵام لاوازی یاسای هەڵگرتنی چەك لە ئەمریكا وایكردووە ڕووداوەكان بەردەوام دووبارەببنەوە، دەڵێت بۆیە کاتی ئەوە هاتووە هەموو دایک و باوکێک و هاوڵاتییان و بەرپرسان لەسەر ئەم پرسە بێنەدەنگ.”\nچۆن ئەمریكا ڕێگە بە هەڵگرتنی چەك دەدات؟\nیاساکانی پەیوەست بە فرۆشتنی چەک لە ویلایەتێکی ئەمریکاوە بۆ ویلایەتێکی دیكە جیاوازن، بۆ نموونە لە ویلایەتێکی وەک تەکساس تاکێک دەتوانێت بەبێ مۆڵەت چەک هەڵبگرێت، چونکە یاسا ڕێگەی پێدەدات.\nدەستووری ئەمریكا یاسای خاوەندارێتیی چەكی وەک مافی هاوڵاتییان ناساندووە بۆ ئەوەی ئەمریکا بکاتە تاکە وڵاتی پیشەسازی لە جیهاندا، کە ڕێگە بە هاوڵاتییانی بدات دەمانچە لە شەقامەکاندا هەڵبگرن، كە ئەوەش ڕەگ و ڕیشەی لە کەلتووری ئەمریکادا هەیە.\nیاساکە دەچێتە چێوەی ڕێزگرتن لە ئازادیی تاک و مێژووەكەی بۆ کانوونی دووەمی ساڵی 1791 دەگەڕێتەوە کە لەلایەن جەیمس مادیسۆنەوە داڕێژرابوو، کە بە “باوکی دەستوور” ناسراوە و لە 10 ماددە پێكهاتووە و بەڕوونی تێیدا هاتووە، هەڵگرتنی چەك مافێکی سروشتییە كە كەسێك بۆ مەبەستی ڕەوا، بۆ بەرگری لە ماڵەوە هەیبێت.\nپاڵنەری سەرەکی بۆ پشتگیریکردنی ئەم یاسایەش نیگەرانییەکی توندی ستەمکاریی حکومەت بوو لە سیاسەتدا، بەرامبەر خەڵك بەتایبەت دوای شەڕی ناوخۆی ئەمریکا.\nیەکێتی و پارتی لە سەرۆکایەتیی هەرێم کۆدەبنەوە\nکەشناسی: ئەمڕۆ و سبەی هیچ خۆڵبارینێک نابێت\nبەهۆی تەقینەوەی بۆمبێكەوە هاوڵاتییەك گیانیلەدەستدا 28/06/2022\nعەبدولستار مەجید: لابردنی وانەی پەروەردەی ئیسلامی لای ئێمە هێڵی سوورە 28/06/2022\nڕوونكردنەوەیەك لە حكومەتی هەرێمەوە 28/06/2022\nوەزارەتی كشتوكاڵ وردەكاریی دامەزراندنی پێنج هەزار دەرچووی لە بەشەكانی كشتوكاڵ بڵاوكردەوە 28/06/2022\nئەمریكا ژمارەیەك سزای دیكەی بەسەر ڕوسیادا سەپاند 28/06/2022\nڤیدیۆ.. لایەنگرێکی داعش شەش کەسی لە نیوزلەندا بە چەقۆ کوشت\nبەیانیی ئەمڕۆ هەینی لە سوپەرمارکێتێکدا لە شاری ئۆکلەند لە نیوزلەندا، لایەنگرێکی داعش بە چەقۆ هێرشیکردە سەر سەردانیکەرانی مارکێتەکە…\nیەكێتیی ئەوروپا هەڕەشە لە ئێران دەكات\nلەبارەی بەرزكردنەوەی ئاستی پیتاندنی یۆرانیۆم، یەكێتیی ئەوروپا هۆشداری بە ئێران دەدات و هەڕەشەی سزادانی دەكات. ئێران بە فەرمی…\nسیڤییەكەی ساختەكردووە.. وەزیرێكی ڕۆمانی دەستلەكاردەكێشێتەوە\nوەزیرێكی ڕۆمانی پاش لێكۆڵینەوەیەك كە لەلایەن ڕۆژنامەنووسانەوە ئەنجامدرا و ئاشكرایانكرد كە “سەرپێچیی گەورە” لە سیڤییەكەیدا هەیە، جگە لە…\nنەوت 73 دۆلاری تێپەڕاندەوە\nبۆ سێیەم هەفتە لەسەریەک، نرخی نەوت لە بازاڕە جیهانییەكان بە ئاماژەی سەوز دەستدەكات بە مامەڵە، هۆکارەکەشی بۆ پێشبینییەکان…


مەلایكەتەكانی ئاپۆگراد - ئاوێنه\n■ عەلی مەحمود محەمەد\nجاری وا هەیە شەڕێك رەوتی مێژو دەگۆرێت, وێنەی چركە ساتێك, بەرز كردنەوەی دروشمێك, دەستپێشخەری مەفرەزەیەكی گەریلای بچوك, وێنەی قێزەونی تاوانێك كاریگەری گەورە لەسەر رەوتی روداوەكان دادەنێن ” وێنەی تراژیدی كیم فۆج لە 8ی یۆنی 1972 لە سەر جادەكانی ترانج بانج كە بە روتی را دەكات بووە هۆی راوەستانی شەڕی ڤێتنام”, شەنگال داعشی وەك دڕندەیەك لە جیهان نمایش كرد, مەخمور یەكێتی گەلی كوردی بەهێز كرد, كۆبانی عەرشی داعشی لەرزاند, ئەمجارەش وێناكان عفرین دەوڵەمەندترن لە رابردوو, چڵە زەیتونەكەی فەتحەكەی ئەردۆگان وەك هەڵكردنی پێكەوەگورگ و مەڕە, ئاخر فەتح و زەیتون هێمان بۆ دوو شتی زۆر پێچەوانەن, یەكەمیان غەزوەو سەبایەو ئەنفال و داگیركردن, خوێن و تاڵان لە خۆی كۆدەكاتەوە, دووەمیان ئاشتی و پَكەوە ژیان و لێبوردەیی و دان نان بە رەوایەتی, فەتحەكەی خومەینی چی هێنا بۆ هەڵەبجە فەتحە دوبارەكەی ئەردۆگان هەمان پەیامی بۆ عفرین وەلێ لە سەردەمی دادگا نێونەتەوەییەكان پێیە, جەستەی بارین كۆبانی سەلماندی فەتحەكە فەتحە نەك چڵە زەیتون وەلێ بە دوبارە كردنەوەی سیناریۆی كۆبانیەوە, بارین كۆبانی دڕندەیی و تاوانی لە یەك كاتدا نیشان دا, رێگای سەركەوتنی بەسەر شەیتانی شەڕدا كردەوە, بارین بووە سمبولی تاوانێكی دیكەی جیهانی.\nئەردۆگان بە شەڕی چڵە زەیتون كە ناوی فەتحی هەڵگرتووە,دەیەوێت بەجۆشدانی دروشمە ئیسلامیەكان و تەكبیری كراوە و هاندانی ئیسلامیانی جیهان بۆ پشتیوانیكردن لێی , بەشداری نوسرەو فەیلەقی شام باڵی ئیخوان و قاعیدە لە هێرشەكە زیاتر سیمای شەڕی ئاینی پێ بەخشیووە.\nلە رێگای شەڕەكەیەوە دەیەوێت لایەكەوە ببێتە سەنتەری ئیسلامی سیاسی سونی‌و ناشرینیەكانی دەسەڵاتەكەی بشارێتەوە, لە لاكەی دیكەوە فەتحەكە ببێتە فاتیحای كەمالیزم, بەمەش بە رۆژئاوا دەڵێت كاریگەریم لەسەر جیهانی ئیسلامی سونی هەیەو پێگەی دەسەڵاتیشم لەناو خۆدا بەهێزە.\nبڵاوكراوه‌ته‌وه له 11-02-2018


زۆربەی شوتییەکانی هەڵەبجە تووشی "نەخۆشی رەقە" دەبن\nنزیکەی 2500 دۆنم زەوی سنووری هەڵەبجە بە شوتی داچێنراوە\nئه‌ڤین عه‌تا 09:38 2021/07/22\nکوردستان شوتی نەخۆشی رەقە هەڵەبجە\nجۆرە نەخۆشییەك لە زەوییە كشتوكاڵییەكانی سنووری ھەڵەبجە بڵاوبووەتەوە و بە دەیان دۆنم زەوی كشتوكاڵی ئەمساڵی جوتیاران خراپبووە، تەنانەت بەشێك لە جوتیاران رووبەڕووی زیانێكی زۆر بوونەتەوە، بەشێك لە جوتیاران دەڵێن، نەخۆشییەكە سەرەتا لە قەد و گەڵاكان دەردەكەوێت و دواتر بەرەكەی دەبات و بەرھەمەكان ھەمووی لەناو دەبات. ئەندازیارێكی كشتوكاڵیش ھۆكاری خراپبوونی بەرھەمەكان، بۆ پێدانی بڕێكی زۆری نایترۆجین دەگەڕێنێتەوە كە ھەندێك لە جوتیارەكان بۆ خێرایی گەشەی بەرھەمەكانیان بەكاری دێنن.\nنەخۆشی لە دانە بە دانەی شوتییەکانی داوە، کەمترین زەوی بە شوتی داچێنراو لەو سنوورەدا بەبێ زیان رزگاریان بووە، جوتیاران زیانێکی زۆری مادییان کردووە، نەخۆشییەکە نەخۆشی کەڕووەو لەنێو جووتیاراندا بە رەقە ناسراوە و بە تەواوەتی شوتیەکە لەناو دەبات.\nحەمید ئیسماعیل، یەکێکە لە جوتیارانی سنووری پارێزگای هەڵەبجە بە کوردستان24ی گوت: "بەهۆی نەخۆشی رەقە، زیاتر لە 1100 تۆن شوتیمان لەناوچووە".\nنەخۆشیەکە لەسەرەتاوە لەسەر لاسک و گەڵاکان دەردەکەوێت، و ئەگەر لەوکاتەدا کۆنترۆڵ نەکرێت ئەوا بەرهەمەکە لەناو دەبات، ئەندازیارێکی کشوکاڵیش دەڵیت، چەند هۆکارێک هەیە بۆ تووشبوونی شوتی، یا هەر بەروبوومێکی دیکە بەو نەخۆشیە، سەرەکی ترینیان پێدانی بڕێکی زۆر نایترۆجیە بۆ زیاد بوونی خێرایی گەشەی بەرهەم.\nشەریف ئەحمەد، بەڕێوبەری پاراستنی رووە لە بەڕێوبەرایەتی کشتوکاڵی هەڵەبجە بە کوردستان24ی راگەیاند: "دەرمانی قڕکەر بۆ کۆنترۆڵکردنی ئەو جۆرە نەخۆشییە هەیە، هەندێک جوتیار پێیانوایە بەکتریایە، بەڵام ئەو نەخۆشییە کەڕوە نەک بەکتریا، ئەگەر دەرمانی قڕکەر لەکاتی خۆی بەکاربهێنرێت ئەنجامی باشی دەبێت".\nلە سنووری هەڵەبجە نزیکەی 2500 دۆنم زەوی بە شوتی داچێنراوە، کە لەو روبەرەش زیاتر لە 1000 دۆنمی تووشی نەخۆشی کەڕوو بووە و لەناو چووە، کە نەخۆشییەکە لەناو جوتیاران بە رەقە ناسراوە.


دەستگیركردنی ژمارەیەك لە خۆپیشاندەرانی شاری سنە / بە وێنە – زاگرۆس پۆست\nماڵەوە / کوردستان / دەستگیركردنی ژمارەیەك لە خۆپیشاندەرانی شاری سنە / بە وێنە\nدەستگیركردنی ژمارەیەك لە خۆپیشاندەرانی شاری سنە / بە وێنە\nشه‌ممه 1 تشرینی دووه‌م 2014\tکوردستان, هەواڵ 74 جار خوێنراوه‌ته‌وه\nخۆپیشاندانی بەرینی خەڵكی شاری سنە لە رۆژی جیهانی كۆبانێ بە بەشداریی رێژەیەكی بەرچاو لە خەڵكی شارەكە بەڕێوە چوو.\nبە پێی ئەو هەواڵانەی بە زاگرۆس پۆست گەیشتووە، كاتژمێر 5ی دوانیوەڕۆی ئەمڕۆ شەممە 10 مانگی خەزەڵوەر بەرانبەر 1ی نوامبر كە وەكوو رۆژی جیهانی كۆبانێ ناودێر كراوە، ژمارەیەكی بەرچاو لە خەڵكی شاری سنە بۆ هاوپشتی لەگەڵ خەڵكی قارەمانی كۆبانێ رژانە سەر شەقامەكان.\nئەو كۆبوونەوەیە كە لە ژێر گوشار و چاودێریی توندی هێزە ئەمنیەتی و نیزامییەكانی كۆماری ئیسلامی بەڕێوە چوو لە نێوان 1500 تا 2000 كەس تێیدا بەشداربوون و بە بەرزكردنەوەی پلاكارد و تراكتی جۆڕاوجۆر و وتنەوەی دروشمگەلێكی وەكوو “كۆبانێ كۆبانێ تۆ سنەی قارەمانی، كۆبانێ تەنیا نیە سنەی قارەمان لەگەڵیە” خۆپیشاندانەكەیان بەڕێوە برد.\nخۆپیشاندانەكە لە مەیدانی ئیقبال دەستی پێ كرد و لە شەقامی فێردۆسیەوە بۆ سێ ریانی نمەكی و دواتر بۆ مەیدانی ناوەندیی شار گواسترایەوە.\nلە كۆتایی كۆبوونەوەكەدا هێزەكانی كۆماری ئیسلامی هێرشیان كردە سەر كۆبوونەوەكە و ژمارەیەك لە خۆپیشاندەرانیان دەستگیر و راپێچی شوێنێكی نادیار كرد.\nسێ شه‌ممه 6 ئه‌یلول 2016\t5,295


بۆ سەباح رەنجدەر - قەڵەم\nنامەیەک بۆ هاوڕێی شاعیرم (سەباح ڕەنجدەر )\nسڵاو هاورێی ئازیز بە هیوام ئاسوودە و تەندروست بیت.\nبەسەلیقەیەکی پڕ هەستەوە زێتر لەجارێک، قەسیدەی (تەواو بۆ دواجار لێرەوە دەڕۆین) م خوێندەوە، چێژی زۆری پێبەخشیم، بە بڕوای من یەکێکە لە قەسیدە نایابەکانی تۆ، دەقەکە زێتر فۆرمێکی درامی هەیە ، دەقێکی درێژ لەنێویدا کۆمەڵێک دەقیتری جودای لەخۆ گرتبێت، وەک ئەوەی ڕۆمانێک چەند کاراکتەرێکی سەرەکی هەبێت و هەریەک لەو کاراکتەرانەش بە کۆمەڵێک ڕووداو دەورەدرابن .. لەم شێوە دەق و فۆرمانەدا کە زمان بە چڕی ئیشی لەسەر کرابێ و وشە و ڕستەکان لە پەیوەندییەکی توندوتۆڵدا بن، کردنەوەی کۆد و هێماکان بۆ بەرجەستەبوونی خوێندنەوەیەک و دیاریکردنی ناوەڕۆکێک ڕەنگە کارێکی سانا نەبێت، من نامەوێت لێرەدا باس لە پەیوەندی فۆرم و ناوەڕۆک بکەم بەڵام، هەر ئەوەندە دەڵێم / لە هەموو دەقێکی شیعری (ناوەڕۆک) بوونێکی نادیاری هەیە، لەڕێگای خوێندنەوە ئەو بوونە دەردەکەوێت، دەرکەوتنەکانیش لە خوێنەرێکەوە بۆ خوێنەرێکیتر دەگۆڕێت، لە دەقی (تەواو بۆ دواجار لێرەوە دەڕۆین) خوێنەر لە ڕێگەی هەندێک لە وشە و ڕستە و دەستەواژە شیعرییەکانەوە، دوای ڕامان و قووڵبوونەوە دەتوانێ بڕێک لە کۆد و هێماکان بکاتەوە و (ڕەنگە) بە ناوەڕۆک و خویندنەوەیەک بگات. من بەشبەحاڵی خۆم / لەم دەقەدا زۆرێک لە ڕستە و دەستەواژەی شیعری جوانم خوێندەوە، کە هەم چێژبەخش بوون هەم وەک و میتافۆر و هێما و وێنەی شیعری لە پشتیانەوە هەڵگری کۆمەڵێک گوتن و کێشمەکێش بوون، بە تایبەت کێشمەکێشی نێوان (ژیان و مردن). من لێرەدا ( هەندێک) لەم ڕستە و دەستەواژە شیعرییانە دەنووسمەوە دواتر هێندەی بۆم بکرێت قسەیان لەسەر دەکەم .\n_ لە شیعری (ڕوخسار و شوێن)\n_ لە شیعری (جێناوەکان):-\nلە شیعری (گەشەی ڕەنگ)\n_ لە شیعری (ئاوازی چاوپێکەوتن)\n_ لە شیعری (بلیتی ژمارە بیست و هەشت)\n_ لە شیعری (بێڕەنگ)\n_ لە شیعری (کاتی تایبەتی ڕووبار)\nبیخەینە گەنجینەی منداڵێک...!\nزۆرنین ئەو دەقانەی کە / بەچەند دێرێکی شیعری دەتوانن تەعبیر لە تراژیدیایەکی گەورە یان ژیانێکی پڕ لە ئازار و مەرگەسات بکەن. یان ڕەسمکردنی ئەو زەمەنەی مرۆڤەکان لەنێو شەوەزەنگێکی تاریک و لە گۆڕستانێکی گەورەدا هەناسە دەدەن. یان هەموو خەونە گەورەکان دەبن بە تۆزوغوباری دەم ڕەشەبا...! شاعیر لەو دەقەدا ڕۆحێکی تووڕە و ماندووە، بێزار لە هەلومەرجێک کە دەتوانین بە بە هەلومەرجی مردنی خەونە جوانەکان ناوی ببەین، ڕۆژگارێکە کە دیکتاتۆر خاوەن هەموو دەسەڵات و هێزێکی گەورە و ڕەهایە، لەڕیگەی ئەم هێزەی دیکتاتۆرەوە هەموو پەیوەندییەکان و یاسا و ڕێساکان ناڕێک و ناتەندروست دەبن و جووڵە و ئاراستەکانی ژیان دەشێوێندرێ ...! ، کە هیچ بەهاو حوڕمەتێک بۆ ئەویتر و مرۆڤ و بەها مرۆییەکان نامینێتەوە ، نیشتیمان دەبێتە گۆڕستانێکی گەورە ، شاعیر لە شیعری ( ڕوخسار و شوێن) دا ، وێنەی ئەم نەهامەتیانەمان لە وێنەیەکی شیعری جوان و سەرکەوتوودا بۆ دەکێشێ و دەڵێ ، (دیکتاتۆر بەسەر خوانماندا پژمی / هیچ نیشانەیەکی خواردن نەما / گەڕاینەوە بەرسێبەری درەختی گۆڕستانەکان)، دیکتاتۆر بێرەحمانە بەسەر خوانەکان دەپژمێ و دەڕشێتەوە، خوانەکان پیس و ژەهراوی دەکات، دواتر هیچ نیشانەیەکی خواردن نامێنێ و سفرەکان بەتاڵ و خاڵی دەبن، مرۆڤەکانیش بە سکی برسییەوە لەبەر سێبەری درەختی گۆڕستانەکان ڕۆژەکانی تەمەنییان دەژمێرن ، چونکە نان بۆتە (تاشە بەردێکی گەورە ...!). شاعیر لە دێرێکی تردا وێنەیەکی گەورەترمان بۆ دەکێشێ و دەڵێ، (گۆڕیان بە تاڵ کردین و ئێسکیان کردە قۆپچە)، ئەمە دێرە شیعرێکی تا بڵێی جوان و شیعرییە ، پڕ لە جووڵە و پڕ لە قسەیە ، واتە دیکتاتۆر لە ڕێگەی ئەو هێز و دەسەڵاتە ڕەهایەی کە هەیەتی ، وەک بازرگانێکی بێڕەحم نەک بەروبوومەکانی سەرزەوی بەڵکو چاوی بڕیوەتە ئەوانەی ژێر زەویش ، ئەوەتا گۆڕەکان بەتاڵ دەکەن و ئێسکەکان دەکەنە قۆپچە، شاعیر لەم وەزعە ناڕازی و نائارامە ، چونکە لە خەیاڵی ئەو ، گۆرستان شایستە بە مرۆڤ نییە ، لە خەیاڵی ئەو (پەپوولەکان دەمدەخەنە نێو دەمی یەکتری و کەمانجەژەنەکانیش سەمفۆنیای گوڵ و نان دەژەنن...!)، ئەو هەمیشە لە نێو خەیاڵە شیعرییەکانیدا، خەون بە دنیایەکی جوانتر و باشتر دەبینێ ، لە نێو بیرکردنەوەکانی ئەودا، مرۆڤ پیرۆزترین بوونەوەرە و شایستە بە هەموو خۆشییەک و سەروەرییەکە . ئەوەتا ڕوون و ئاشکرا لە شیعری (بێڕەنگ) دا، پێمان دەڵێ / (ئەو ڕۆژەی مرۆڤ دروست بوو / بێرەنگ هەموو ڕەنگەکانی دابووە دنیا!)، دەکرێت (بێرەنگ) هێما بێت بۆ خالقێک بەڵام ، خالقێکی نادیار ، لێرەدا سەروەری و بەهای مرۆڤمان بۆ ڕەسم دەکات ، شاعیر دەخوازێ ئەم ژیانە بگۆڕێت سەرزەمین و بەرسیبەر و ماڵەکان نەبنە گۆڕستان ، ( چونکە لای ئەو سەرزەمین تەواو ماندووە ، پێویستییان بە چاوپێکەوتنی دەنووک و باڵە)، (دەنووک و باڵ) هێمایە بۆ فڕین، واتە جێهێشتنی ئەو سەرزەمینەی کە ماندووە و بۆتە گۆڕستانێکی گەورە ، واتە دەخوازێ ژیان بگەڕێتەوە باری ئاسایی و بەها و ڕێز و سەروەری بۆ مرۆڤەکان بگەڕیتەوە ، بەڵام گۆڕان بەچی دەکرێت؟ ئەوە ئاشکرایە کە / هەموو گۆڕانێک چ ڕۆشنبیری بێت یان سیاسی یا کۆمەڵایەتی بێگومان بە ڕاسان و شۆڕش دەکرێت، بەڵام هەیهات لێرەدا (شۆڕش شەپڕە لێی داوە / ناتوانێ مەلە بکات ...!) ، چونکە (دیکتاتۆر ڕۆنی لەبن پێی شۆڕشگێڕدا / هەڵخلیسکاند بەرەو ڕووناکییەکی چرووک ...!) واتە دیکتاتۆر ڕۆنی لەژێر پێی شۆڕشگێرەکان ڕۆکردووە و هەموویان خلیسکاون و کەوتوون، بەمانای هەموویان / یان ئەوەتا لە خشتەبراون یان ئەوەتا دەستەمۆبوون، ئێستا لەنێو نائومێدییەکی گەورە و لەنێو ڕووناکییەکی چرووک ڕاکشاون ..!)، ئیتر گۆڕان چۆن ڕوودەدات ..!؟ بۆیە شاعیر کە دڵنیا دەبێ لەوەی بەم هەموو کەوتن و نائومێدییە گەورانەوە تروسکایی هیچ گۆرانکارییەک نابیندرێ و بەم زووانە هیچ گۆرانێک ڕوونادات، بەڵام لەگەڵ ئەوەش ناتوانێ بێدەنگ بێت چونکە ئەو شاعیرە و ( شیعریش فۆرمێکی بێدەنگ نییە ...!) بۆیە دەخوازێ، (کلیل لە دەستی دیکتاتۆر بڕفێنن / بیخەنە گەنجینەی منداڵێک ...!)، (گەنجینەی منداڵ) لێرەدا هێمایە بۆ دەستێکی پاک و ئەمین ، شاعیر دەخوازێ گەنجینەکە بگوازرێتەوە بۆ دەستێکی ئەمین ، تا چیتر مرۆڤەکان سفرەیان خاڵی نەبێت و لەژێر سێبەری درەختی گۆڕستانەکان ڕانەکشێن ..! بەڵام شاعیر لەوەش نائومێد دەبێت ، واتە بە وەزعێکی ئیفلیج و تا چابڕکات هەر تاریکییی بێ ...! بۆیە هەر لەنێو نائومێدییەکانی خۆی دەمێنێتەوە و دەڵێ (با بگەڕیینەوە دواوە باران خوێواوی لێدەچۆڕێ / دەیکاتە هەڵم و دەبێتە تانەی چاو ...!)، ئیتر تەواو ، کە باران خوێوای لێچۆڕا ، درەخت و گیا و سەوزاییش دمرن، وردە وردە مرۆڤەکانیش، بەمانای / ئیتر (تەواو دواجار هەموومان لێرەوە دەڕۆین ...!)، گوتمان شاعیر لەنێو نائومیدییەکی گەورەدایە، یاخی و بێزار و ماندوو و توورەیە، بە گومانێکی تۆخ و بە چاوی ڕەخنەوە لە هەموو گۆشەیەک دەڕوانێت، لەهیچ شوێنێک ئارام ناگرێ و ناحەسێتەوە، لەگەڵ ئەوەی هەموو یاساکان و هەموو دۆخەکان ناڕێک و شێوێندراون، ژیان هیچی بەسەر هیچەوە نەماوە، شاعیر لەم گۆڕستان و لەم ژیانە مەرگەساتییە تەنها شوێنێک شک دەبات کە بتوانێ تیایدا هەناسە بدات و ئارام بێتەوە ئەویش (شاری شیعرە (وەک ماڵێکی ئارام) ..!) ئەوەتا خۆی لە شیعری (بلیتی ژمارە بیست و هەشت) دا دەڵێ، (گوتم / لە شاری شیعر دەژیم و هەناسەم نەرم و خۆشە / ئەها شیعرم لێدیارە و وەک کاتژمێری چوونە ژوان ڕێکی خستووم ،،!)، ئەو دەڵێ (شاری شیعر) بەڵام شاریش هەر شوێنی ژیانە بۆیە من دەڵێم ماڵ، واتە لەنێو ئەم هەموو نەهامەتی و نائومێدییە گەورانەدا شیعر تاکە هیوایە کە بۆی دەژی و لەنێو ئەم هەموو ناڕێکیانەدا / (ماڵی شیعر) ژیانێکی ئارامی پێبەخشیوە وەک کاتژمێر جەستە و دەروونی ڕێکخستووە. هەر ئەوەندەش نا ، دەڵێ (بە ئارەزووی خۆم لە بەهەشت ناچمە دەرەوە...!)، ئەو شاعیرێکی نوێخواز و داهێنەرە، لەنێو ڕووبەری شیعر و داهێنان شوناسی شاعیربوونی بەدەستهێناوە، ئیتر کەسە داهێنەرەکانیش دەبن بە موڵکی مێژوو و مرۆڤایەتی بۆتاهەتا لەنێو ئەبەدییەتدا دەمێننەوە، لێرە بەهەشت هێمایە بۆ مانەوە لەنێو ئەبەدییەتدا!\nتا ئێرە بەشی یەکەمی نامەکەم بوو / لە بەشی دووەمدا، دەمەوێت لە دەرگای بابەتێکی گرینگ بدەم ئەویش لە ڕێگەی دێرە شیعرێکی نێو ئەم دەقە، لە شیعری (جێناوەکان) دا دەڵێت ، (با بگەڕێینەوە دواوە هێز تووڕەیە لە سێوی کەوتوو ..!)، لەم دێرە شیعرەدا جوانییەکی بێوێنە بەرهەم هاتووە لە هەمان کات، بارگاوییە بە خەیاڵی زانستی و فەلسەفی ، لە سەرەتا ئەو پرسیارە لەلای خوێنەر دروست دەبێ / بۆ هێز تووڕەیە لە سێوی کەوتوو...؟! لەنێو قووڵایی بیرکردنەوەدا ڕاستەوخۆ بیرمان بۆلای (نیوتن و هاوکێشەی کێشی زەوی) دەچێت ، دواتر تێکەڵ بە ململانێی نێوان هێزەکانی مردن و ژیان دەبینەوە .. لەم وێنەیەدا / دیکتاتۆر زەوی کردۆتە گۆڕستانێکی گەورە ، زەوی هێمایە بۆ مردن، ئاسمان لە سەرووی سێوەکەوە، ڕووناکی و خۆرەتاو و ئەستێرەکان و بەپێی بیرکردنەوە ئایینەکان خوداوەندەکانیش لەوێن ، خوداوەندیش خاوەن هەموو دەسەڵات و هێزێکە ، ئاسمان هێمایە بۆ ژیان ، لەنێوان ململانێی (هێزی زەوی و هێزی ئاسمان) سێوەکە ململانێ و ئەنجامەکان یەکلایی دەکاتەوە، دەکرێ سێوەکەش هێما بێت بۆ (مرۆڤەکان و نیشتیمان و هەموو شتە جوانەکان ..!)، دواجار / سێوەکە دەکەوێت! هێزی مردن واتە (هێزی زەوی) زاڵ دەبێت بەسەر (هێزی ئاسمان) واتە هێزی ژیان، بێگومان لەباروزروفێکی وا کە / شۆڕش شەپڕە لێی دابێ و شۆڕشگێڕەکان هەڵبخلیسکێن و بکەون ، هەروەها چاویان پڕبێر لە ڕووناکییەکی چرووک ، تروسکایی هیچ گۆڕانکاریەک نەبیندرێ و مرۆڤەکان بە سفرەی خالییەوە لە ژێر سێبەری درەختی گۆڕستانەکان پاڵکەوتبن بێگومان جووڵەکان بە ئاراستەی مردن دەڕۆن ...! بۆیە شاعیر لەنێو ئەو نائومێدیە گەورەیەدا دەڵێت (تەواو بۆدواجار لێرەوە دەڕۆین ...!)، ئەم دێرە شیعرە ڕەهەند و ماناکانی، بۆ من جگە لە ئیستاتیکا و چێژ گرینگی و مانایەکی گەورەتری هەبوو، من مانیفێستێکم نووسیوە کە لە (سێ بەش) پێکهاتووە ، گۆشە نیگا و تێڕوانین و بیرکردنەوەکانی ئەزموونی خۆمم بۆ شیعر لەم مانیسفێستە چڕ کردۆتەوە، کە بەشی یەکەمی بە ناوی (شیعر فۆڕمێکی بێدەنگ نییە)، ( بەشی دووەم / شیعر عەشقێکی گەورەیە!) لەم بەشەدا واتە لە بەشی دووەم دەڵێم / (شیعر ئەو عەشقەیە / پڕاوپڕە لە خەون و ئومێد و جووڵە، فۆرمێکی پڕ لە قسەیە و هاوتەریبە لەگەڵ ژیان و بەها مرۆییەکان، شاعیر بیرمەند نییە بەڵام، لە ڕێگەی بیرکردنەوەکانی دەتوانێ پرسیاری بیرمەندانە بەرهەمبهێنێ، شاعیر فەیلەسوف نییە بەڵام لەریگەی پاشخانە مەعریفییەکەیەوە دەتوانێ پرسیاری فەلسەفی بوروژێنێ، شاعیر گەریدەیەکی جوانناسە بۆ دۆزینەوەی جوانییەکان هەموو گەردوون لەبەردەمی دایە، ئاسمان و کیشوەرەکان و ئۆقیانووسەکان و تەنانەت وردە ئەستێرە دوور دوورەکانیش، دواجار / شیعر عەشقێکی گەورەیە، ئەشقیش میلۆدییە بەردەوامەکەی ژیانە و ژیانیش دەقێکی شیعری ناوازەی پڕ لە جوانی و چێژە ...!). ئەم دەقە ئەوەی پێشانداین کە شیعر (فۆرمێکی بێدەنگ نییە ) و شاعیر دەتوانێ دەنگ و هاوارەکانی خۆی بەسەر هەموو ئەو هێز و هۆکارانە بەرز بکاتەوە کە، دەیانەوێت ژیان ناشیرین بکەن و خەونە جوانەکانی مرۆڤ لەبارببەن، هەروەها شیعر لەتوانایدا هەیە، بارگاوی بێت بە خەیاڵی زانستی و فەلسەفی و لەنێو مەعریفەیەکی فرەڕەهەند ئیش بکات، دواجار پرسیاری زانستی و فەلسەفیش بوڕوژێنێ، بۆیە دڵخۆش بووم بە خوێندنەوەی ئەم دەقە بۆ من وەک ئەوە وابوو بە قەڵەمی جوانی نووسرابێتەوە،\nئیتر هاورێ گیان / دووبارە هیوای خۆشبەختی و بەختەوەریت بۆ دەخوازم، بە ئومێدم لەنیو ڕووبەری شیعر و رووبەری داهێنان، قەڵەمەکەت هەر بە بڕشت بێ و سڵاو لە شیعر ...!\n١٢/ ٩ ٢٠٢٠\nتێبینی / قەسیدەی (تەواو بۆ دواجار لێرەوە دەڕۆین) لە دە شیعریتر پێکهاتووە بەم ناوانە (ڕوخسار و شوێن / جێناوەکان / ڕێگاکانی دەوروبەر / گەشەی ڕەنگ / ئاوازی چاوپێکەوتن / بلیتی ژمارە بیست و هەشت / ئەمڕۆ گۆرانییەک دەگوترێ / بێڕەنگ / کاتی تایبەتی ڕووبار / ستایشێک بۆ جوودی).


گەیشتنی یارمەتی پزیشکی بۆ یەمەن – كوردى پۆست\nسه‌حه‌ر |كوردی\tگەیشتنی یارمەتی پزیشکی بۆ یەمەن\t20/06/2017 kurdipostgroupلێدوانێک بنووسە\tنووسینگەی هەماهەنگی کاروباری مرۆیی ڕێکخراوی نەتەوەکان لە یەمەن ڕایگەیاند : بیست و شەش تەن یارمەتی پزیشکی ڕۆژی ڕابردوو گەیشتە یەمەن بەڵام ئەم ئاستەی یارمەتی پزیشکی و دەرمانی تەنیا سەتی سی پێداویستی شارومەندنی یەمەنی دابین دەکات.\nدرێژه‌ی بابه‌ت http://kurdish.sahartv.ir/news/ڕۆژهەڵاتی_ناقین-i296376\nگەیشتنی یارمەتی پزیشکی بۆ یەمەن\tڕێدۆزیی بابەت\nبابه‌تی پێشووهەسارەی هاوشێوەی زەوی دۆزرایەوەبابه‌تی داهاتووبۆنێكی ناخۆش له‌هه‌ولێر بڵاوده‌بێته‌وه . ژینگه‌ش هاته‌ده‌نگ وه‌ڵامدانه‌وه هەڵوەشاندنەوەی وەڵام\tEnter your comment here...


قسەکەی کاک مسعود و وتەبێژی یەکێتی زیادەبوون\n2823 جار خوێندراوه‌ته‌وه\nدوای ئەوەی ئاماژەکان زیاتر بەئاراستەی ڕێککەوتنی نێوان یەکێتی وپارتی بوون هەردوولا لێدوانەکانی کۆتاییان بەجۆرێک بوون کە زۆر نزیکن لەڕێککەوتنەوە ئەوەی ئێستا هەیە(ڕێککەوتنی کۆتایی نییەو لێکتێگەشتنەو ڕەزماەندی دەربڕینی هەردوولایە لەسەر خاڵی کۆتایی)\nپەیوەندی تەلەفۆنییەکەی کاک کۆسرەت و کاک مسعود\nئەم پەیوەندییە تەلەفۆنییە بەئاراستەی دیکەبرا بەوەی کە یەکێتی وپارتی بەو تەلەفۆنە ڕێککەوتن.\nخۆگەر وابێت ڕای گشتی حەقییەتی بڵێت جا تەلەفۆنێک قودرەتی چارەسەری کێشەکانی هەردوولای دەکرد بۆ زوتر ئەنجام نەدراو خەڵکیش لەم قەلەقیە ڕزگاربکەن؟\nلەڕاستیتا وانیە دوای چەندین کۆبوونەوە و پاکێج و داواو مەرجی یەکێتی بۆپارتی وچاوەڕوانی یەکێتی بۆ وەڵامی پارتی ، دواجار کاک مسعود پەیوەندیدەکات و ئامادەیی خۆیان وەک پارتی دەردەبڕن بۆ ڕێککەوتن و پشکی یەکێتی دیاری دەکرێت. (کاک کۆسرەت سەرپشک کراوە بۆ دوا وەڵامی یەکێتی )\nپەیامەکەی کاک مسعود زیادەبوو\nئەو پەیامەی کاک مسعود زیادە و جۆرێک لە عەرزی سیاسی بوو دەکرا مادام ۱۸٥ڕۆژە لەمەڕ پێکهێنانی حوکمەت بێدەنگ بووە ئەو چەند سەعاتەش بێدەنگ بووایە ، بەهەرحاڵ پەیامەکەی کاک مسعود زیادەبوو ،چونکە پێش جەنابیان یەکێتی وپارتی بەرەو خاڵی کۆتایی ڕێککەوتن دەچون لێدوانی پارتی ویەکێتی ئەوەی لێدەخوێنرایەوە، دەکرا کاک مسعود مژدەی بدایەو ئومێدی ببەخشیایە کەنەی کرد نابێت کاک مسعودو قسەکانی بکرێنە تایتڵی گرفت ونیگەرانی،\nوتەبێژی یەکێتی پەلەی کرد.\nپەلەکردنی وتەبێژی یەکێتی لەوەدا بوو نەیتوانی بەدیوێکی ئیجابی پەیامەکە بگەیەنێت ، ناکرێ بڵێی یەکێتی و پارتی ڕێککەوتن بە تەلەفۆنێک ، ئەمە ڕای گشتی ئیستعابی ناکات تەنانەت لای یەکێتییەکانیش قورس کەوتەوە.( دەکرا ئاماژە بەوەبدات کاک مسعود ئامادەیی دەربڕیوەبۆڕێککەوتن و پەیوەندی بە کاک کۆسرەتەوە کردووە ) کە هێشتا یەکێتی وپارتی ڕێکنەکەوتوون و ئەوەی هەیە لێکتێگەشتنە بۆڕێککەوتن . بۆیە دەڵێم وتەبێژی یەکێتی چونکە لەتەوقیداکدا کۆنگرەی ڕۆژنامەوانی بەست کە کاک مسعود جۆرێک لە هەڕەشەی کرد بۆ پێکهێنانی حوکمەت ئەمەش لێکدانەوەی خراپی بۆکرا و یەکێتی دەیتوانی بەوردەکارییەوە ڕۆژێ دواتر قسەی خۆی بکردایە. هەرچەند ڕێککەوتنی یەکێتی وپارتی لەوە گەورەترە شتی لاوەکی ببنەهۆی گومان و گلەیی....\nبۆیە هەم کۆنگرە ڕۆژنامە وانییەکەی وتەبێژی یەکێتی وهەمیش پەیامە چەند چرکەیەکەی کاک مسعود زیادەبوون و دەکرا ڕۆژی دواتر هەردوولا لەگەڵ ڕێککەوتنی واژۆکراو کۆنگرە ببەستن.


پاشماوەی قوربانییكردن شەقامەکانی کۆیەی داپۆشیوە – کوردی – RojNews.News\nپاشماوەی قوربانییكردن شەقامەکانی کۆیەی داپۆشیوە\n21/07/2021 - 2:32:57 pm\nبەهۆى فڕێدانى پشماوەکانى قوربانییکردنى ئاژەڵان، پاشەڕۆ بەشێک لە شەقام و شوێنە گشتییەكانی کۆیەى داپۆشیوە، مامۆستایەکی ئاینییش ڕایدەگەیەنێت: خودا ئەو قوربانییكردنە قبوڵ ناكات، لە باتی خێر، شەڕ و گوناهی گەورە، بۆ ئەو کەسە دەنووسرێت.\nئێرە شارۆچکەی کۆیەی سەر بە پارێزگای هەولێرە، كرێكارانی پاکكەرەوە سەرقاڵی كۆكردنەوەی ئەو پاشماوانەن، كە بەشێك لەو كەسانەی قوربانیان ئەنجامداوە و پاشماوەكەیان لە لێواری شەقامەكان فڕێداوە.\nكەیوان لوقمان، كرێكارێكی پاكکەرەوەیە بە ڕۆژنیوزى ڕاگەیاند، كە بەهۆی ئەو پاشماوانەوە ئیشەكەی ئەوان زۆر قورس و ناخۆش بووە، زۆرجار كرێكارەكان تووشی لەهۆشچوون بونەتەوە، لەبەر ئەو بۆنەی كەلەو پاشماوانەوە دێت.\nكارۆخ عەبدولڕەحمان، یەكێكی ترە لە كرێكارەكان كە سەرقاڵی كۆكردنەوەیە ئەو باسی لەوە کرد، لە كاتژمێر پێنجی بەیانیەوە خەریكی پاكکردنەوەی شەقام و شوێنە گشتیەكانن و تا ئێستا سێ بۆ چوار بارهەڵگرى گەورەیان لە پاشماوەی قوربانییكردن، هەڵگرتووەتەوە.\nلە لایەکى دیکەوە، هێرش ڕەزا، نوێنەری شارەوانی كۆیە بۆ چاودێرییكردنی كۆمپانیای پاپەگروپ، كە كاری پاكکردنەوەی كۆیەیە، ڕایگەیاند، پێش جەژنی قوربان ژمارەی تەلەفۆنمان بڵاوكردەوە و داوامانکرد، كە هەر هاوڵاتییەك قوربانیی دەكات، با پەیوەندیی بەو ژمارانەوە بكات، چونكە ئێمە بە ئۆتۆمۆبێل دەچین لە بەردەرگای ماڵەكان هەڵی دەگرینەوە، نەك بەم شێوەیە كە فڕێیدەدەنە سەر شەقامەكان .\nنیگەرانیش بوو لەوەی، هاوڵاتیان پابەندی پاكوخاوێنیی نابن و تا ئێستا هیچ هاوڵاتیەك بۆ فڕێدانی پاشماوەی قوربانییكردن، پەیوەندی بەوانەوە نەكردووە، كەچی شەقامەكان داپۆشراوە بە پاشماوەی ئاژەڵ .\nهەروەها، دەرباز جەلیزادە کە مامۆستایەكی ئاینیە ڕایگەیاند، مەرجی قوربانییكردن پاكوخاوێنیە، یەكێك لە سونەتە گرنگەكانی ئیسلام خاوێنییە، بۆیە ئەگەر كەسێك قوربانیی ئەنجامدا و پاشماوەی ئاژەڵەكەی لە شوێنی نەشیاو فڕێدا، بێگومان خودا ئەو قوربانییكردنەی لێ قبوڵ ناكات، لە باتی خێر، شەڕ و گوناهی گەورەی بۆ دەنووسرێت.\nڕوونیشیکردەوە، “ئەو پاشماوانە ژینگە پیس دەكەن و دەبێتە هۆی بڵاوبونەوەی نەخۆشی، جا گەر هەركەسێك لە ئەنجامی ئەو پاشماوانەوە تووشی نەخۆشیی ببێت، ئەوا ئەو كەسانە گوناهبارن، كە بوونەتە هۆی بڵاوبونەوەی ئەو نەخۆشی و پیسییە.\nئەو مامۆستا ئاینییە، جەختیکردەوە، ئەو كەسانەی ئاوا قوربانیی دەكەن، ئەوە لە دین تێنەگەیشتوون، چونكە ئەوەی لە ئیسلام و ئاین شارەزا بێت، ئەو جۆرە كارانە ناكات و نەكردنی قوربانی زۆر باشترە لەو قوربانیكردنەی كە خەڵكی بێزار و ژینگەی پێ پیس بكەی.\nئەوەش لە کاتێکدایە، هەموو ساڵێك بەشێك لە موسڵمانان ئاژەڵ دەکەنە قوربانی، هەرچەند مامۆستایانى ئاینى و لایەنە پەیوەندیدارەکان داواى پاراستنى ژینگە و پاکوخاوێنى دەکەن لەلایەن هاوڵاتیانەوە، بەڵام وەک لایەنە پەیوەندیدارەکان دەڵێن، بەشێكى زۆرى هاوڵاتیان پابەندی بریارەکان نابن و پاشماوەكەی لە لێواری شەقامەكان فرێ دەدەن، كە ئەوەش دەبێتە هۆی بڵاوبونەوەی نەخۆشی و پیس بونی هەوا و ژینگە و سیمایەكی ناشرین بە شارەكە دەبەخشێت.


حكومەتی عێراق نەوتی سپی زیاتر ڕەوانەی سنوری پارێزگای سلێمانی دەكات\nحكومەتی عێراق بڕیاری داوە پشكی سوتەمەنی لە جۆری نەوتی سپی ڕەوانەی پارێزگای سلێمانی بكات و بەڕێوەبەرایەتی نەوت و كانزاكانی پارێزگای سلێمانیش ڕایدەگەیەنێت دەتوانن پرۆسەی دابەشكردنی نەوت بەسەر ماڵاندا خێراتر بكەن.\nمحەمەد حەسیب ، بەڕێوەبەری نەوت و كانزكانی سلێمانی بە كوردیویی ڕاگەیاند" لە لایەن وەزارەتی نەوتی عێراقەوە پارێزگاری سلێمانی ئاگاداركراوەتەوە لە زیادكردنی ئەو بڕەنەوتەی كە لە پاڵێوگەكانیەوە ڕۆژانە ڕەوانەی پارێزگای سلێمانی دەكرێن بە مەبەستی دابەشكردنی بەسەر هاوڵاتیاندا".\nبەڕێوەبەری نەوت و كانزاكانی سلێمانی وتیشی" پێشتر ڕۆژانە تەنها دوو تانكەر نەوت ڕەوانەی پارێزگای سلێمانی دەكرد بەڵام بڕیاردراوە كە ئەو بڕە زیاد بكات و ڕۆژانە پێنج تانكەر ڕەوانەی پارێزگاكەمان بكات و ئێمەش بە پێی بەرنامەیەك دەتوانین بەهۆیەوە پرۆسەی دابەشكردنی نەوتەكە بەسەر هاوڵاتیاندا خێراتربكەن".\nبەڕێوەبەری نەوت و كانزاكانی سلێمانی ئاماژەی بەوەشكرد كە لە ئێستادا لە قەزاو ناحیەكانی دەرەوەی سەربە پارێزگاكە دەستیان بە دابەشكردنی نەوت بەسەر ماڵاندا كردوە و لەو بڕەش كە لە كۆگاكاندا هەڵگیراون لە ناوشاردا دەست بە دابەشكردنەكە دەكەین.


وه‌زاره‌تی په‌روه‌رده سبه‌ینێ رێزو وه‌فا بۆ شه‌هیدان نیشان ده‌دات PUKmedia یەکێتیی نیشتمانیی کوردستان\nوه‌زاره‌تی په‌روه‌رده له راگه‌یه‌نراوێكدا ئاماژه بۆ ئه‌وه ده‌كات، سبه‌ی یه‌كشه‌ممه 5ی12ی 2021، پێش وانه‌ی یه‌كه‌م له سه‌رجه‌م ناوه‌نده‌كانی خوێندنی حكومی و ناحكومی ده‌قیقه‌یه‌ك راده‌وه‌ستین وه‌ك رێزلێنان له‌گیانی پاكی شه‌هیدانمان.\nڕاگه‌یه‌ندراوێك له وه‌زاره‌تی په‌روه‌رده‌وه:\nهه‌موولایه‌ك ئاگادارن كه له چه‌ند رۆژی رابردوو چه‌ند ناوچه‌یه‌كی كوردستان ڕوبه‌رووی په‌لاماری تیرۆریستان بووه‌وه، رۆحی شه‌هیدانمان ئاسووده بێت، ئێمه وه‌كو وه‌زاره‌تی په‌روه‌رده پرسه و سه‌ره‌خۆشی له خانه‌واده‌ی سه‌ربه‌رزی شه‌هیدان ده‌كه‌ین.\nله نێو شه‌هیدانی ئه‌مجاره‌ی په‌لاماری تیرۆریستان، قوتابییه‌ك به‌ناوی (بـارزان ئیسماعیل) كه ته‌مه‌نی (ده) ساڵ بوو له پۆلی چواره‌می بنه‌ڕه‌تی له (قوتابخانه‌ی خدر جیجه) له‌كاتی یارمه‌تیدانی براكانی بۆ تێكشاندنی دوژمنان و تیرۆریستان شه‌هید ده‌بێت، (شه‌هید بارزان)ـی قوتابی خۆی بووه قوتابخانه‌یه‌ك بۆ فێربوون و سوود وه‌رگرتن له وانه‌كانی به‌رگریی و ئیراده و خۆشه‌ویستی نیشتیمان.\nبۆ رێزگرتن له رۆحی ئه‌و پێشمه‌رگه و هاوڵاتییانه‌ی كه شه‌هید بوون له سنووری گه‌رمیان و قه‌ره‌چوغ و شه‌هیدی قوتابی (بـارزان)\nسبه‌ی یه‌كشه‌ممه رێكه‌وتی ٥ی١٢ی ٢٠٢١، پێش وانه‌ی یه‌كه‌م له سه‌رجه‌م ناوه‌نده‌كانی خوێندنی حكومی و ناحكومی خوله‌كێك راده‌وه‌ستین وه‌ك رێزلێنان له‌گیانی پاكی شه‌هیدانمان. و به‌رێوه‌به‌رایه‌تی گشتیی په‌روه‌رده‌ی هه‌ولێریش راده‌سپێرین كه یه‌كێك له قوتابخانه‌كانی سنووری په‌روه‌رده‌ی مه‌خمور بكه‌ن به‌ناوی قوتابخانه‌ی شه‌هید( بـارزان ئیسماعیل) .\nرۆحی شه‌هیدان شاد بێت و كوردستان پارێزراوبێت.\nPUKmedia راگه‌یاندنی وه‌زاره‌تی په‌روه‌رده


سەبارەت بە لۆگۆی تاكسی بۆ هەڵەبجە رونكردنەوە دەدرێت\nلە دوای بڕیاری وەزارەتی گواستنەوە و گەیاندنی حكومەتی هەرێم بۆ دیاریكردنی رەنگی لۆگۆ و لەزگە بۆ تاكسیەكانی ناوەوە و دەرەوەی شارەكانی هەرێم ناڕەزایەتی لەبەرانبەر دیارینەكردنی رەنگ بۆ پارێزگای هەڵەبجەی لێكەوتەوە.\nلەوبارەیەوە ئومێد محەمەد وتەبێژی وەزارەتی گواستنەوە و گەیاندنی هەرێم لە بەرنامەی "شەقام"ی رادیۆ نەوادا وتی "هەندێك لە خەڵك و كەناڵەكانی راگەیاندنیش بە هەڵە لە پرۆژەكە تێگەیشتون و ئەوەی هەیە رەنگی لەزگەیە نەك گۆڕینی رەنگی ئۆتۆمبێلەكە".\nوتیشی "نیگەرانی هەیە لەوەی پارێزگای هەڵەبجە بە جیا لۆگۆ و لەزگەی نەدراوەتێ، هۆكارەكەی ئەوەیە تائێستا ژمارەی تابلۆی تایبەت بە پارێزگاكە دابەشنەكراوە و بەڕێوەبەرایەتی هاتوچۆی هەڵەبجە ئاكتیڤ نییە، هەركات ژمارەی ئۆتۆمبێلەكان لەو پارێزگایەش دابەشكرا راستەوخۆ وەك وەزارەت پڕۆژەكەمان بۆ ئەوێش دەبێت و رایدەگەیەنین".\nهەر لە بەرنامەكەدا سەبارەت بە بڕیارەكەی وەزارەتی گواستنەوە و گەیاندن، عەبدوڵڵا كەریم سەرۆكی سەندیكای گواستنەوە و گەیاندن لە هەولێر وتی "لە ساڵی 2012دا ئەوە بیرۆكەی سەندیكا بوو، خۆشبەختانە ئەمساڵ بڕیارەكە درا و وەك سەندیكا پێمان باشە بۆئەوەی كاری تاكسی بكەین بە پیشە و ژمارەی ئەو تاكسیانە دیاریبكرێت، كە لە ناوشاردا كاردەكەن، وەك هەولێر 34 هەزار تاكسی هەیە، بەڵام نازانین چەندی لە ناو بازاڕ و شاردا كاردەكەن، چونكە تاكسی شارەكانی تری وەك بەغدا و سلێمانی و دهۆكیش لەناو هەولێردا كاردەكەن".


ئاسەواری مێژوویی هەزارەی یەکەمی بەر لە زایین لە مەریوان دۆزرایەوە | Roji Kurd ڕۆژی کورد\nHome کوردستان ڕۆژهه‌ڵات ئاسەواری مێژوویی هەزارەی یەکەمی بەر لە زایین لە مەریوان دۆزرایەوە\nئاسەواری مێژوویی هەزارەی یەکەمی بەر لە زایین لە مەریوان دۆزرایەوە\nجێگری دەستەی دۆزینەوەی قەڵای ئیمان ـی مەریوان باس لە دۆزرانەوەی ئاسەواری مێژوویی هەزارەی یەکەمی بەر لە زایین لە مەریوان دەکا.\nڕۆژی کورد: مەعسوومیان، وێڕای ئەوەی کە باسی کەوە کرد کە لەو لێکۆڵینەوە مەیدانیانەی کە لەو قەڵایە کراوە و تێیدا ئەنجام دراوە، پاشماوەی لەشی مرۆڤ دۆزراوەتەوە و لە بەشێک لەو ئێسقانەی لەشی مرۆڤ کە دۆزراوەتەوە، لێکۆڵینەوە ئەنجام دراوە، کارناسان لایان وایە تەمەنی ئەو ئێسقانە دەگەڕێتەوە بۆ سەردەمانی چاخی ئاسن.\nناوبراو هەروەها گوتیشی، بە سەرنج دان بە گۆزە و جەڕە و هەروەها نێشتەجێ بوونی مرۆڤ لەو شوێنە، لە ئێستادا تیمێکی ١٢ کەسیی زانکۆی تاران لە نزیک بە یەک ساڵ لەمەو بەرەوە کاری لێکۆڵینەوەی لەسەر دەکەن و لەو قەڵایەدا خەریکی لێکۆڵینەوەن.\nبڕیار وایە، بەشی دووهەمی ئەو لێکۆڵینەوانەی قەڵای ئیمان، لە هاوینی ئەمساڵ بەو لاوە و بە بەشداریی ١٠ دێرینەناسی ناوخۆیی و ٥ دێرینەناسی بیانی لە زانکۆکانی لوون ـی بلژیک و هایدلبێرگی ئاڵمان، دەست پێبکاتەوە.\nشایانی ئاماژەیە کە قەڵای ئیمان بە پانتای ١٥٠ هێکتار لە باشووری شاری مەریوان هەڵکەوتووە.\nPrevious articleکۆڕیادی محەممەد ڕەحیم خان ـی کورد لە ئابدانان، بەڕێوە دەچێ\nNext articleماڵپه‌ڕ ، تیڤی ، ڕادیۆ


کوردیپێدیا - مەکتەبی سیاسی پارتی پەیامێکی هاوخەمی بۆ کۆچی دوایی مام جەلال بڵاودەکاتەوە\n📝 مەکتەبی سیاسی پارتی پەیامێکی هاوخەمی بۆ کۆچی دوایی مام جەلال بڵاودەکاتەوە | پۆل: بەڵگەنامەکان | زمانی بابەت: 🏳 کوردیی ناوەڕاست\nمەکتەبی سیاسی پارتی پەیامێکی هاوخەمی بۆ کۆچی دوایی مام جەلال بڵاودەکاتەوە\nجەماوەری خۆڕاگر و ئازادیخوازی کوردستان\nبە داخ و ئەسەفێکی زۆرەوە، هەواڵی کۆچی دوایی هەڤاڵ و برا و سەرکردەی دیار و دێرین و تێکۆشەری ماندونەناس، جەنابی مام جەلالمام جەلالمان پێگەیشت.\nبە کۆچی دوایی مام جەلال، گەلەکەمان سیاسەتوان و خەباتکارێکی گەورە و ئێمەش هەڤاڵ و هاوخەباتێکی دێرینمان لەدەستدا.\nسەرکەوتن و دەسکەوتەکانی کوردستان و گەیشتنمان بە قۆناغی ئەمڕۆ، بەرهەمی هاوخەباتیی پارتی و یەکێتی و یەکڕیزی هێزە سیاسییەکان و هاوهەڵوێستی مام جەلال و سەرۆک بارزانیە، بەرهەمی ئەو یەکڕیزی و یەکبونەیە کە مام جەلال رۆڵێکی گرنگ و ستراتیجی تێدا بینی و نە مێژوو و نە ئێمە و نە گەلەکەمان هەرگیز لە بیری ناکەین.\nلەم رۆژە خەمناکەدا، سەرەخۆشی لە خۆمان، لە تێکڕای جەماوەری کوردستان، لە هەڤاڵانی مەکتەبی سیاسی و سەرکردایەتی و کادیر و ئەندامانی یەکێتیی نیشتمانی کوردستان و لە خانەوادە و بنەماڵەی بەڕێزی تاڵەبانی دەکەین.\nباشترین وەفا و ئەمەکدارییش بۆ مام جەلال، پاراستن و پتەوکردنی گیانی برایەتی و یەکڕیزی و هاوخەباتی نێوان هەموولایەکمانە بەرەو بەدیهێنانی ئەو ئاواتە مەزنەی هیوای مام جەلال و هەمووشەهیدان و تێکۆشەرانی گەلەکەمان بوو.\nهەزاران سڵاو لە گیانی پاکی جەنابی مام جەلال و رۆحی ئاسودە و جێگای بەهەشت بێت.\nسەرکەوتن بۆ گەلەکەمان لە بەدیهێنانی ئاواتە مەزنەکەیدا.\n#مام جەلال | #پارتی دیموکراتی کوردستان |\n➕ ئەم بابەتە لەلایەن: (هاوڕێ باخەوان)ەوە لە: Oct 3 2017 10:37PM تۆمارکراوە\n👁 ئەم بابەتە 1,917 جار بینراوە


(فەتحی قوستەنتینیە) – History Of Kurd\nچوار شه‌ممه , ئه‌یلول 23 2020\nHome / مێژووی ئیسلام / (فەتحی قوستەنتینیە)\nگۆران حكيم 2016-11-24\tمێژووی ئیسلام, مێژووی ده‌وڵه‌تی عوسمانی لێدوان نووسین ناچالاککراوە لە (فەتحی قوستەنتینیە) 5,915 Views\nمحمد سعید مرسی\n_ پێغەمبەر صلى الله عليه وسلم دەفەرموێت:(لتفتحن القسطنطیننیە فلنعم الامیر امیرها ولنعلم الجیش ذلك الجیش ) رواە احمد. واتە : (بەدڵنیاییەوە قوستەنتینیە فەتح دەكرێَ بەڕاستی ئەمیرەكەی ئەمیرێكی باشەو سوپاكەیشی سوپایەكی باشە ).\n_موعاوییەی كوڕی ئەبووسوفیان و مەسلەمەی كوڕی عەبدولمەلیك و چەندێكی تریان هەوڵیان داوە لەپێناو گەیشتن بەو مژدەیەی پێغەمبەرصلى الله عليه وسلم فەتحی قوستەنتینیە بكەن ،بەڵام بۆیان فەتح نەكرا.\n_موحەمەدی كوڕی موراد (موحەمەدی فاتیح ) سوڵتانی عوسمانی بەسوپاكەیەوە كە دەگەیشتە پەنجا هەزارسەربازو سەدو هەشتا كەشتی دەریایی كەوتە ڕێ و لە هەموو لایەكەوە گەمارۆی قوستەنتینیەی دا .\n_ سوڵتان موحەمەدی فاتیح داوای لە قوستەنتینی پاشای ڕۆم كرد تا شارەكە بدات بەدەستەوە لەبەرامبەردا هەموان پارێزراو دەبن ، بەڵام قوستەنتین بەرپەرچی دانەوە .\n_ لەكاتی گەمارۆدانەكاندا سوڵتان ڕێی كەوتە گۆڕی هاوەڵی بەڕێز ئەبوو ئەیوبی ئەنصاری .\n_ سوڵتان موحەمەدی فاتیح ئامادە نەبوو ئیمپراتۆری بیزەنتی سەرانەی پێ بدات لەبەرامبەر هێرش نەكردنە سەر قوستەنتینیە ، ئەویش پەنای برد بۆ ئەوروپا ، میرنیشینی جەنەوای ئەوروپی سی(30) كەشتی جەنگی بۆ نارد كەتوانییان لە(القرن الزهبی )دا ڕابوەستن عوسمانییەكان ناتوانن پێیان بگەن چونكە قوستەنتنیەكان ڕێڕەوەكەیان لەڕویاندا داخستن دوای ئەوەی كەشتیەكان چوونە ژورێ.\n_ سوڵتان فەرمانی كرد تا شورەكانی شارەكە بەنوێترین تۆپەكانی ئەوكاتەی جیهان تۆپباران بكەن.\n_ سوڵتان لەناو موسوڵمانەكاندا وتاری داو تا دور بكەونەوە لەكەنیسەو پەرستگاكان ئەگەر شارەكەیان فەتح كرد زیانیان پێنەگەیەنن وازیش لەقەشە و لاوازو بێتواناكان و ئەوانە بهێنن كەناجەنگن .\n_موسوڵمانەكان تونێلیان لێدەدا تاسەربازەكان لەوێوە بچنە ناو شارەكە ،هەركات دوژمنان شوێنەكەیان كەشف دەكرد ئەوانیش لەشوێنێكی ترەوە دەستیان پێدەكرد ،دوژمنان لەوپەڕی ترسی بەردەوامدابوون لەبەر گومانی كتوپڕ هێرشی موسوڵمانەكان بەسەریاندا.\n_موسوڵمانەكان بورجێكی دارینیان لە سێ چین دروست كرد لەیەك شەودا ، دوژمنان بەیانی دیتیان بورجەكە لەشورەكانیان بەرزترە . هەندێ لەموجاهیدەكان چونە ئەوێ ئامادەبوون بۆ وێرانكردنی شورەكە لەسەرەوە.\n_نزیكترین شوێن بۆ دەستگرتن بەسەر قوستەنتینیە لەدەریاوە لەبەرەی بەندەری (قرن الزهبی)(شاخی زێڕین) ەوە بوو، لەبەر ئەوەی ڕۆمەكان هەستیان بەمەترسییەكەی كردبوو بۆیە زنجیرەیەك ئاسنی زەبەلاحیان تێدا دانابوو، كاتێ موسوڵمانەكان ویستیان بیبڕن نەیانتوانی لەبەر هێزی پاسەوانی ڕۆمی، بۆیە سوڵتان محەمەد بیری لەوە كردەوە كە كەشتییەكانی لەدورگەی بسفۆڕەوە بگوێزێتەوە بۆ ناو (قرن الزهبی) لەڕێگەی وشكانی و بەدووری نزیكەی (6) شەش میل . كاتێ ڕاوێژكارەكان لەسەر ئەو پلانە ڕازی بوون فاتیح فرمانی دا تازەوییەكە ڕێك بكرێت و ڕیزە داری بە ڕۆن وبەز چەوركراو دابنێن پاشان سەربازەكان كەشتییەكانیان بەسەردا ڕاكێشا. بەوە توانیان لەیەك شەودا كەشتی ببەنە ناو(قرن الزهبی)یەوە ، بەو جۆرە كەشتی موسوڵمانەكان دەیانتوانی لەنزیكەوە بدەن لە دوژمن و بزووتنەوەی كەشتیەوانی دەریاییان یەكخست كەئەوە دوژمنانی سەرسام كردو كەم كردنەوە .\n_سوڵتان محەمەد فرمانی دەركرد تالەهەموو لایەكی وشكانی و دەریاییەوە هێرش بكەنە سەر شارەكە سەربازەكانیش چوون بەرەو شورەكان و بەپەیژە سەركەوتن بەسەر شورەكەدا تابدەن بەسەر شارەكەدا ، بەڵام بەرەنگاری بەرگرییەكی توند بوونەوە و دوژمنان توانیان پەیژەكان هەڵگێڕنەوە بەسەریاندا ، موسوڵمانەكانیش هەر سەردەكەوتن بەردەوام بوون لەهێرش كردنەكەدا.\n_سوڵتان بەنۆرە سەربازەكانی دەناردن بۆشورەكان ، ئەمەیش هێزی دەبەخشی بەموسوڵمانەكان ، لەكاتێكدا دوژمنان لەتاو بەرگری كردن لەدەست و پێكەوتبوون .\n_یەكێ لەسەربازەكان سەركردەی دوژمنی لەناوچەی باكوور كوشت لەجەنگێكی دەستەو یەخەدا ، بەمەیش ورەی دەستەكەی داڕماو ڕایانكرد. سوڵتان ئەمەی بەهەند وەرگرت دەستەی ئینكیشاری نارد بۆ ئەو شوێنە كە ئەوانە بە دلێری و گیانبەخشی ناسرابوون ، ئەوانیش وەك لافاو چوونە پێش و توانیان بچنە شارەكەو لەسەر شورەكانی ئاڵای عوسمانییەكانیان هەڵكرد.\n_جستنیان ناودارترین سەركردەی دوژمنان توشی برینێكی توند بوو دورخرایەوە لەمەیدانی جەنگەكە.\n_پاشا قوستەنتین دوچاری ترس و سام بوو كاتێ دیتی سەربازە عوسمانیەكان بە توڕەیی و توندی یەوە دەچنە ناو شارەكەوە ،بۆیە جلەكانی خۆی(جلی كۆشك) لابردوو بەشمشێرەكەیەوە جەنگا تا كوژرا.\n_دەرگاكانی شارەكان كرانەوە دوای ئەوەی پاسەوانەكانیان ڕایان كرد .\n_ لەساڵی 857ی كۆچیدا هاوكات بە1453 ی زاینی فەتح كرا.\n_فاتیح هەستا بەگۆڕینی ناوی شارەكە بۆ (ئیسلام بول) واتە شاری ئیسلام و كردی بەپێگەی خیلافەت.\n_فاتیح نیوەی كەنیسەكانی شارەكەی كڕی و گۆرینی بەمزگەوت ،نیوەكەی تریشی بەجێهێشت بۆ مەسیحییەكان تا پەیڕەوی دروشمەكانیان بكەن.\n_فاتیح لەپاڵ گۆڕی هاوەڵی پێغەمبەر(صلى الله عليه وسلم) ئەبو ئەیوبی ئەنصاری مزگەوتێكی بنیادناو ، ئیدی وەك نەریت فەرمانڕەوایی دانە دەست لەو مزگەوتەدا بوو ، بەو جۆرەی سوڵتانی نوێ شمشێرەكەی عوسمان ئورتوغرلی دامەزرێنەری دەوڵەتەكەی دەگرتە دەست.\nPrevious سامانیه‌كان (٢٠٤-٣٩٥ك)\nNext پێناسێك لە شارستانیەتەكانی پێش ئیسلام


ئێران بڕیاری کاردانەوەی بۆ وەڵامدانەوەی ئەمەریکا داوە\nئاژانسی هەواڵەکانی ئەسۆسییەت پرێس رایگەیاند کە کاریگێڕی کارەکانی لە باڵوێزخانەکەی سویسرا لە تاران ئەمڕۆ بانگهێشتکراوە بۆ ئەوەی هەڵوێستی ئێرانی پێرابگەێنن دوای ئەو هێرشە ئاسمانییەی ئەمەریکا کوژرانی قاسم سولێمانی فرماندەی فەیلەقی قودسی سوپای پاسدارانی لێکەوتەوە.\nسویسرا نوێنەرایەتی کاروبارەکانی وڵاتەیەکگرتوەکانی ئەمەیرکا لە ئێراندا دەکات لەبەر ئەوەی پەیوەندی دپلۆماسی لە نێوان سویسرا و تاراندا هەیە.\nلەلایەکی ترەوە ئەنجومەنی باڵای ئاسایشی نیشتمانی ئێران ئەمڕۆ رایگەیاند کە ئەنجومەنەکە گەیشتوەتە بڕیارێک سەبارەت بە شێوازی وەڵامدانەوەی ئێران دژ بە ویلایەتەیەکگرتوەکانی ئەمەریکا بەهۆی کوشتنی جەنەڕاڵ قاسم سولێمانی فرماندەی فەیلەقی قودس ی سوپای پاسدارانی ئێرانی ، بەڵام ئەنجومەنی ئاماژەپێدراو جۆری ئەو کاردانەوەیەی دژ بە ئەمەریکا دەیگرێتەبەر ئاشکرای نەکرد.\nئەنجومەنی ئاسایشی نیشتمانی ئێران دوای کۆبوونەوەکەی ئەمڕۆی لە بەینامەیەکی کورتدا گوتی ئەوان تاوتوێی کوشتنەکەی قاسم سولێمانی و کاردانەوەکانی تاران بەرامبەر ئەو کارەیان کردووە ، گوتیشی ویلایەتەکگرتوەکانی ئەمەریکا بەرپرسیارە لە لێکەوتەو و دەرهاوێژەکانی ئەم سەرکێشیە تاوانکاریەی ئەمەریکا دەرهەق بە قاسم سولێمانی ئەنجامیدا.


له‌سوید یانه‌كه‌ى كوردان به‌گۆڵێكى كوشنده دۆڕا · Kurdsport\nدەستپێک/هەواڵ/له‌سوید یانه‌كه‌ى كوردان به‌گۆڵێكى كوشنده دۆڕا\n170 بە خولەکێک دەخوێندرێتەوە\nئه‌م هه‌فته‌یه‌ى یانه‌كه‌ى كوردان له‌ڕكابه‌رییه‌كانى سوپێرتانى یانه‌كانى سویدى ساڵى 2020دا، به‌گۆڵێكى كوشنده به یانه‌ى یۆنشۆپینگى خاوه‌ن یاریگاى دۆڕاند.\nئه‌مڕۆ چوارشه‌ممه 12ى ئابى 2020 یارییه‌كانى هه‌فته‌ى 12ى خولى پله یه‌كى تۆپى پێى سه‌رتاسه‌ریی یانه‌كانى سوید (سوپێرتان) ئه‌نجامدران و تیایدا یانه‌ى دالكورد له‌یاریگاى سپاركسڤاڵن له‌یۆنشۆپینگ بووه میوانی یانه‌ى نۆرشۆپینگ سۆدرا، به‌ڵام سه‌ره‌نجام 1-2 دووچارى چواره‌م دۆڕاندنى خوله‌كه هات.\nنیوه‌ى یه‌كه‌مى یارییه‌كه به‌بێ گۆڵ كۆتاییهات و له‌نیوه‌ى دووه‌مدا یارییه‌كه سێ گۆڵى تێدا كرا و سه‌ره‌تا له‌خوله‌كى 46دا یانه‌ى یۆنشۆپینگ گۆڵى یه‌كه‌مى كرد و دواتر یانه‌ى دالكورد له‌ڕێگه‌ى پاتریوت سیدیو له‌خوله‌كى 78دا گۆڵى به‌رامبه‌رى كرده‌وه و ئه‌نجامه‌كه‌ى هاوسه‌نگ كرده‌وه و یارى به‌ره‌و كۆتایی ده‌چوو، له‌خوله‌كى 89دا یانه‌ى یۆنشۆپینگ به‌گۆڵێكى كوشنده شكستى به‌یانه‌ى دالكورد هێنا و 2-1 لێى برده‌وه.\nبه‌م دۆڕاندنه‌ش یانه‌ى دالكورد له‌پله‌ى 11ى ریزبه‌ندى خولى پله یه‌كى تۆپى پێى سه‌رتاسه‌ریی یانه‌كانى سوید-ه، به 12 خاڵ له 12 یارى (2 بردنه‌وه، 6 یه‌كسانبوون، 4 دۆڕاندن) و (17-17 گۆڵ).\nسبەی بارسێلۆنا بڕیاری کۆتایی لەسەر سێتیێن دەدات\nوەزارەتی ڕۆشنبیری و لاوان دەتوانێ چیبکات ؟\nكوردێكى هه‌ڵه‌بجه‌یی گرانترین یاریزانى یانه‌كه‌ى و خولى یانه‌كانى ئیندۆنیسیایه


کێشه‌ی که‌مخۆراکی ڕۆژ به ڕۆژ له نێو لاوان‌دا پتر ده‌بێت\nتوێژینه‌وه‌کان ڕاده‌گه‌یه‌نن که‌وا که‌مخۆراکی زیاتر له نێو کچان و ژنان‌دا به‌دی ده‌کرێت، به‌ڵام شاره‌زایانی ته‌ندروستی ده‌ڵێن واپێده‌چێت که‌مخۆراکی بووبێته دیارده‌یه‌ک و له نێو کوڕانیشدا ده‌ربکه‌وێت.\nمیلیندا سمت له ده‌نگی ئه‌مریکاوه هۆکاره‌کانی ده‌رکه‌وتنی ئه‌م دیارده‌یه‌ی ڕوونکرده‌وه و ده‌ڵێت بۆ فلیمه‌کان و گۆڤاره‌کان ده‌گه‌ڕێته‌وه که پڕن له وێنه‌ی ئه‌و ژنان و پیاوانه‌ی له‌ش و لارێکی ڕێک و جوانیان هه‌یه. ئه‌میش ده‌گه‌ڕێته‌وه بۆ ئه‌وه‌ی زۆربه‌یان کاره‌کانیان وه‌ستاوه‌ته سه‌ر ئه‌وه‌ی شێوه و ڕووخسارییان چۆنه و چ جلوبه‌رگێکیان له‌به‌ردایه.\nبۆ نمونه، ئه‌کته‌ری لاو دێنس کوه‌ید دان به‌و ڕاستی‌یه‌دا ده‌نێت که کێشه‌ی که‌مخۆراکی هه‌یه به‌هۆی ئه‌وه‌ی به به‌رده‌وامی ده‌بێت ئاگاداری بڕی ئه‌و خواردنه ببێت که ده‌یخوات تاوه‌کو له‌ش و لاری به باریکی بمێنێته‌وه.\nبێ له ئه‌کته‌ر و هونه‌رمه‌نده‌کانیش، له‌مڕۆدا بووکه شووشه‌کانیش له‌ش و لارێکی باریکی ناڕاسته‌قینه‌یان هه‌یه.\nبه پێی شاره‌زایان نزیکه‌ی 8 ملیۆن ئه‌مریکی نه‌خۆشی که‌مخۆراکیان هه‌یه. دکتۆر ئارنۆڵد ئاندرسن له زانکۆی "ئایه‌وا" وه ده‌ڵێت به لایه‌نی که‌مه‌وه یه‌ک ملیۆن که‌س له‌و تووشبوانه پیاون.\nزۆر له پیاوان ده‌یانه‌وێت له هونه‌رمه‌ندانی وه‌ک "مک جاگه‌ر" و "براد پت" و " جه‌یمس بۆند" و ئه‌کته‌ری پێشوو و فه‌رمانداری ویلایه‌تی کالیفۆرنیا " ئارنۆڵد شوارتزنه‌یگه‌ر" بچن.\nکره‌یگ لۆوی که بێژه‌رێکی ڕادیۆییه له ئه‌مریکا، ده‌ڵێت کاتێک که منداڵ بووه له خوێندنگاکه‌یدا به "منداڵێکی قه‌ڵه‌و" ناسراو بووه هه‌تاوه‌کو ئه‌و کاته‌ی بڕیاری‌داوه شتێک له‌و باره‌یه‌وه بکات و گوتی " من نه‌ک ته‌نها ویستم ببمه وه‌رزشه‌وانێکی باش به‌ڵکو ده‌شم ویست سه‌رنجی کچانیش ڕاکێشم. هه‌موو هاوڕێکانم له‌ش و لارێکی جوانیان هه‌بوو به‌ڵام من قه‌ڵه‌و بووم و چاویلکه‌شم له چاودا بوو."\nکره‌یگ به‌هۆی ئه‌و باری ده‌روونیه‌ی له هۆکاری قه‌ڵه‌وییه‌که‌یدا تیایدا دروست بووه، بڕیاریداوه کێشی خۆی که‌م بکاته‌وه و ده‌ستی به که‌م خواردن کردووه و ویستویه‌تی هه‌روه‌ک که‌سایه‌تی و هونه‌رمه‌نده به‌ناوبانگه‌کان وه‌ها بێت.\nکره‌یگ گه‌یشته ڕاده‌یه‌ک که له سروشتی لادا و پێویستی به چاودێری پزیشکی بوو و هه‌وڵی ده‌ستکه‌وتنی یارمه‌تی پزیشکی و سایکۆلۆجی و فێربوونی چۆنێتی خۆراک خواردنی‌دا به شێوه‌یه‌ک دروست.\nکره‌یگ ئێستا ته‌مه‌نی 30 ساڵه و کێشی 77 کگم، به‌ڵام له‌ش و لارێکی نه‌ک باریک به‌ڵکو ته‌ندروستی هه‌یه. که‌واته چاره‌سه‌رکردنی ئه‌و ژنان و پیاوانه‌ی تووشی که‌مخۆراکی ده‌بن، بریتی‌یه له چاره‌سه‌ری پزیشکی و ده‌روونی و ڕاوێژکردنی خۆراکی.\nئه‌مڕۆکه کره‌یگ لۆوی، بێژه‌رێکی ڕادیۆیی سه‌رکه‌وتووه و ئامۆژگاری ئه‌وانه ده‌کات که نه‌خۆشی ئانۆراکسیا یاخود که‌مخۆراکیان هه‌یه.


نووسەرێکی ئەمریکایی: ئەردۆغان و ئاکەپە پاڵپشتی تیرۆرن، دەبێ پەکەکە لە لیستی تیرۆر دەربهێندرێت - Aryen News\nكانونی یه‌كه‌م 1, 2021 كانونی یه‌كه‌م 1, 2021\nدێبی بووکچین کچی مورای بووکچین فەیلەسووفی ناوداری ئەمریکایی، یەکێ لەو کەسایەتیانەیە پەیوەستی کەمپەینی نێودەوڵەتیی دەرهێنانی پەکەکە لە لیستی تیرۆری دەوڵەتە هەژموونگەراکان بووە. دێبی بووکچین دەڵێ ئەوە ئاکەپەیە پاڵپشتیی تیرۆر دەکات. هاوکارییەکانی ئەردۆغان گرووپە چەتە جیهادیستەکان ئەم ڕاستییە نیشان دەدات.\nدێبی بووکچین کە بۆ ئاژانسی هەواڵی هاوار قسەی دەکرد، ڕایگەیاند: “ئەردۆغان یارمەتیی داعش و گرووپە چەتەکانی داوە. بەڵگەکانی ڕێکخراوی لێبوردنی نێودەوڵەتی و چەندین ڕێکخراوی دیکە نیشان دەدە کە چۆن گرووپە چەتەکانی هێرشیان کردووەتە سەر ڕۆژئاوا، خەڵکی مەدەنیان ڕفاندووە و کوشتووە. چۆن لە ناوچە داگیرکراوەکان موڵک و ماڵی خەڵکیان بە تاڵان بردووە و زیاتر لە ٣٠٠ هەزار کەسیان ناچار بە کۆچبەری کردووە.”\nکچی مورای بۆکچین بەبیری هێنایەوە کە گەلی کورد بەردەوام هەوڵی داوە کێشەکانی لەگەڵ تورکیا لەڕێی گفتوگۆ و بەشێوەی ئاشتیانە چارەسەر بکرێت. ئەردۆغانیشی وەک بەرپرسیاری لەخشتەبردنی هەموو ئەو هەوڵەکان لەپێناو چارەسەری ئاشتیانە کێشەکان ناو برد.\nدێبی بووکچین دەستنیشانی کرد کە بۆ ئەوەی قۆناغێکی نوێی دیالۆگ و چارەسەری دەست پێبکات، پێویستە ڕێبەری گەلی کورد عەبدولڵا ئۆجالان ئازاد بکرێت و پەکەکەش لە “لیستی تیرۆر” دەربهێندرێت.\nلە شارەکانی کرماشان و بۆکان ٣ کەس لە ناویاندا ژنێک کۆتاییان بە ژیانی خۆیان هێنا\nنزیکەی دوو ساڵە هیچ زانیاریەک لەسەر دۆخی زەینەب جەلالیان نازانرێت\naryen tv كانونی دووه‌م 10, 2022 كانونی دووه‌م 10, 2022\nئەنجومەنی نۆژین: یەکلایی بونەوەی سزاکەی زارا محەمەدی پاکتاوکردنی شوناسیی کورد و خۆسەپاندنە\naryen tv كانونی دووه‌م 7, 2022 كانونی دووه‌م 7, 2022\nدادگای پێداچوونەوە سزای پێنج سال زیندانی کردنی زارا محەمەدی پەسەند کرد\naryen tv كانونی دووه‌م 2, 2022 كانونی دووه‌م 2, 2022\nبەڵگەی پێشێلکردنی مافی گیراوانی ژن لە گرتووخانەی ئێڤین بڵاو کرایەوە\naryen tv كانونی یه‌كه‌م 22, 2021 كانونی یه‌كه‌م 22, 2021


ئەپڵیکەیشنێک توانای خوێندنەوەی قورئانی هەیە بەبێ داگرتنی داتا – کەی ئای تی ئێن\nئەپ و نەرمەکاڵا 7, حوزه‌یران 2017\nئەپڵیکەیشنی قورئانی پیرۆز ئەپێکە به فایلی ده‌نگییەوە بەردەستە و لەلایەن ئاری کریمەوە گەشەپێدراوە و بەبێ ئینتەرنێت کار دەکات و توانای هێنانە پێشەوەی نوسینەکانی هەیە و دەتوانیت دەنگی قورئان خوێنەکەش لاببەیت لەهەمان کاتدا ئەپەکە پشتگیری سیستەمی ئەندرۆید دەکات له گرنگترین تایبه‌تمه‌ندیه‌كانی ئه‌م ئەپڵیکەیشنە:\nله دوای دابه‌زاندنی و ڕێکخستنی فایلەکان، پێویستی به ئینته‌رنێت نیه و بێ کێشە كارده‌كات.\nله هه‌ر لاپه‌ره‌یه‌ک ئەپەکە دابخه‌یته‌وه، هه‌ركات ئەپەکەت كرده‌وه له هه‌مان لاپه‌ڕه‌وە ده‌ست پێ ده‌كاته‌وه.\nبه‌ده‌نگی ماهر معقلییە.\nپشتگیری وەشانی 4.2 بەرەو سەرەوە دەکات.\nده‌توانن له‌م بەستەرەوە دایبەزێنن کرتە لێرە بکەن.\nبه شێوه فایلی زیپه (پێویسته مۆبایلەکەت فایلی زیپ بخوێنێته‌وه) ئەپی RAR دابەزێنە بۆ دەرهێنانی فایلەکان کرتە لێرە بکە بۆ داگرتن\nپاش داگرتنی ئەپەکە کرتە لە فایلی Quran.ZIP بکە لەناو فۆڵدەری Download ی مۆبایلەکەت، پاشان بیکەوە و دووبارە کرتە لە Quran.apk بکە بۆ دابەزاندنی ئەپڵیکەیشنەکە چاوەڕێ بکە تاوەکوو بەسەر کەوتووی ئەپەکە دادەبەزێت.\nتاگەکان Isam islamapp Quran قورئان


Furmê tumarkirina nwî | 15-03-2020\n$رۆژهەڵاتی کوردستان$ - کرێکارانی شارەداریی #سەقز#، بە نیشانەی ناڕەزایەتی دەربڕین لە دواکەوتنی پارەی ئیزافەکاری و مانگانەیان مانیان گرت. کرێکارانی یەکەی خاوێنکردنەوەی شارەداریی سەقز، سەرەڕای پێنەدانی پارەی 1 مانگ و دواکەوتنی پارەی ئیزفەکاریی حەوت مانگیان لە سەروبەندی هاتنی نەورۆز، نیگەرانن. - رێکخراوە مەدەنییەکانی #مەریوان# بە پێکهێنانی تیمگەلێک دژ بە ڤایرۆسی کۆرۆنا، گیراوەیەک بۆ گەنبڕکردنی دەست و پل ئامادە دەکەن و لەنێو هاوڵاتییاندا بڵاوی دەکەنەوە. - فەریدە وەیسی، چالاکی مەدەنیی خەڵکی شاری دێولان کە لە بەندی ژنانی کانوونی ئیسلاح و تەربیەتی #سنە#، دەستی دابووە مانگرتن؛ بە دانانی بارمتەی 300 میلیۆن تمەنی ئازاد کرا. ئازادیی ئەو چالاکە مەدەنییە لە کاتێکدایه کە هاوژینەکەی سیرووس عەباسی لە گرتنگەی ئیدارەی ئیتلاعاتی شاری سنەدا، راگیراوە. $باشووری کوردستان$ - =KTML_Mark_Begin=#وەزارەتی ناوخۆ#ی حکومەتی هەرێمی کوردستان، بڕیاریدا، ماوەی 72 کاتژمێری دیکە قەدەغەی هاتووچۆ درێژ بکاتەوە=KTML_Mark_End=. - قەدەغەکردنی هاتوچۆ لە هەردوو شارەکانی #هەولێر# و #سلێمانی# بەردەوامە، کەم و زۆر سەرپێچی هەیە و هاووڵاتیان هەر هاتوچۆدەکەن.=KTML_ImageCaption_Begin==KTML_StyleDiv=width:25%;height:20%;float:right;=KTML_ImageCaption_Target_Link=https://www.kurdipedia.org/files/relatedfiles/2020/378309/0009.JPG=KTML_ImageCaption_Title=ئەمڕۆی سلێمانی=KTML_ImageCaption_CaptionStyle=000000=KTML_ImageCaption_Caption=ئەمڕۆی سلێمانی=KTML_ImageCaption_End= - #وەزارەتی تەندروستی#، تووشبوویەکی تری ڤایرۆسی کۆڕۆنای لە سلێمانی راگەیاند کە پیاوێکی تەمەن 46 ساڵانە. - وەزارەتی تەندروستیی هەرێمی کوردستان رایگەیاند، پێنج کەسی دیکە لە سلێمانی تووشی کۆرۆنا بوون. بەمەش ژمارەی تووشبووان لە هەرێمی کوردستان بۆ 34 کەس بەرزبووەوە. - پارێزگاری سلێمانی رایگەیاند هەر هاووڵاتییەک لە ئێرانەوە بگەڕێتەوە و پشکنین نەکات رادەستی دادگا دەکرێت. - بەڕێوەبەری راگەیاندن و پەیوەندییەکانی کۆمەڵگەی دەروازەی سنووریی نێودەوڵەتیی #باشماخ# ئاماژە بەوە دەکات، بڕیاری راگرتنی جووڵەی بازرگانی لە دەروازەی باشماخ نەدراوە. - سەرۆکی کۆمەڵەی کۆمپانیا و نووسینگە گەشتیارییەکانی سلێمانی رایگەیاند، بەشێک لە کۆمپانیا و نووسینگەکانی گەشتیاری بۆ ئەوەی گەشتیارەکانیان کەرەنتێنە نەکرێن، هەوڵدەدەن بمانخەڵەتێنن و بە دوو پاسپۆرت و بە ترانزێت گەشتیارەکانیان دەهێننە هەرێمی کوردستان. - لە چوارچێوەی هەوڵە بەردەوامەکانی بەڕێوەبەرایەتی گشتی تەندروستی راپەڕین بۆ خزمەتکردنی هاووڵاتیانی سنورەکە و هەوڵێکی زۆری بەڕێوەبەرایەتی گشتی تەندروستی راپەرین، توانرا لەماوەی 5 رۆژدا ئامێری PCR کەتایبەتە بە دەستنیشانکردنی ڤایرۆسی کۆرۆنا بۆ سنورەکە دابینبکرێت. - هەر چەندە نرخی زێڕ بەرزبوونەوەی بەخۆیەوە بینیووە، بەڵام بەهۆی بڵاوبوونەوەی ڤایرۆسی کۆرۆنا، بازاڕی زێڕ لە شاری #دهۆک# سستبووە و کاریگەری کردووەتە سەر کڕین و فرۆشتنی زێڕ. بەگوتەی بەشێک لە زێڕینگرانی پارێزگای دهۆک، ئەمساڵ خراپترین ساڵبووە بۆ بازاڕی زێڕ و خەڵک کڕین و فرۆشتنی راگرتووە. - بەڕێوەبەری نەخۆشخانەی بلێ دەنگۆی توشبوونی چوار هاونیشتمانیی شارۆچکەی #مێرگەسۆر# بە ڤایرۆسی کۆرۆنا رەت دەکاتەوە و دەڵێت، لە دەڤەری بارزان هیچ تووشبوویەک بە ڤایرۆسەکە تۆمار نەکراوە. - دوای هەر یەک لە پارێزگاکانی سلێمانی، هەولێر و هەلەبجە، لە شاری کەرکوکیش بە مەبەستی بەرنگاربوونەو ەی ڤایرۆسی کۆرۆنا قەدەغەی هاتوچۆی راگەیێندرا. - سیروان محەمەد، سەرۆکی ژووری بازرگانی سلێمانی لە کۆنفراسێکی رۆژنامەوانیدا رایگەیاند، سلێمانی هیچ کێشەیەکی خواردنی نییە و شارەکە ترانزێتی خواردنە بۆ شارەکانی دیکەی عێراقیش، ئەگەر پێویست بکات، خواردن بۆ باشووری عێراقیش نانێرین. - پارێزگاری هەولێر رایگەیاند، لە رۆژی دووشەممەوە دەستدەکرێت بە دروستکردنی نەخۆشخانەیەکی تایبەت بە کۆرۆنا لە هەولێر کە 70 قەرەوێڵە لەخۆی دەگرێت و بە هاوکاری کۆمەڵێک سەرمایەدار و رێکخراوی خێرخوازییە. - شەوی رابردوو، لە شارەدێی #قادر کەرەم#ی سەر بە شارۆچکەی #چەمچەماڵ#ی سەر بە پارێزگای سلێمانی، مێرد منداڵێکی تەمەن 15 ساڵ بەناوی 'م، ە، م' بە فیشەک کوژرا، پۆلیس دەڵێت یاری بە چەک کردووە و خۆی خۆی کوشتووە. - زیاتر لە 10 چەکداری میلیشاکانی لیوای 16ی #حەشدی شەعبی# ئەمڕۆ چوونەتە سەر نەخۆشخانەی ئازادی #کەرکوک# و بەبێ هیچ نووسراوێکی فەرمی دوو ژووری نەخۆشخانەکەیان جیا کردووەتەوەو وەک ژووی پزیشکی بەکاری دەهێنن. ئەو چەکدارانە لە ترسی بۆردومانی فڕۆکە جەنگییەکان بارەگاکانی خۆیان چۆڵکردووەو دەیانەوێ لەوێ بن و دووربن لە بۆردومانی فڕۆکەکان. $رۆژئاوای کوردستان$ - چەتەکانی دەوڵەتی تورکی داگیرکەر گوندی شێخ عیسایان لە ناوچەی تەل رەفعەت لە هەرێمی شەهبا بۆردمانکرد. بەو هۆیەوە منداڵێکی تەمەن 6 ساڵ بە ناوی ئەحمەد عوسمان لە قاچەوە بریندار بوو.=KTML_ImageCaption_Begin==KTML_StyleDiv=width:25%;height:20%;float:left;=KTML_ImageCaption_Target_Link=https://www.kurdipedia.org/files/relatedfiles/2020/378309/0011.JPG=KTML_ImageCaption_Title=لە بۆردومانی داگیرکەراندا لە شەهبا منداڵێک بریندار بوو=KTML_ImageCaption_CaptionStyle=000000=KTML_ImageCaption_Caption=لە بۆردومانی داگیرکەراندا لە شەهبا منداڵێک بریندار بوو=KTML_ImageCaption_End= - دەوڵەتی تورکی داگیرکەر و چەتەکانی بە تۆپخانەکانیان گوندی ئوم کێف لە تل تەمر و گوندەکانی قزەلی، سارونچ و شۆربەنیسک-یان لە #گرێ سپی# بۆردومانکرد. - بەهۆی خۆپاراستن لە ڤایرۆسی کۆرۆنا، لەڕۆژئاوای کوردستان بۆ ماوەی سێ ڕۆژ دەوام ڕاگیرا. $دەرەوەی کوردستان$ - بەگوێرەی راپۆرتێکی بانکی ناوەندی تورکیا، لە ماوەی هەفتەی رابردوودا یەدەگی نەختینەی بیانی لە وڵاتەکە، کە زێڕ و نەختینەی بیانی لەخۆدەگرێت، بە بڕی 2 ملیار دۆلار داکەوتووە و گەیشتووەتە نزیکەی 106 ملیار و 835 ملیۆن دۆلار، کە ئەوەش هاوکاتە لەگەڵ ئەو داکەوتنە بەردەوامەی لە بەهای لیرەی تورکیدا تۆماردەکرێت. هەر لەگەڵ ئاشکراکردنی حاڵەتی تووشبووش بە کۆرۆنا، بەهاکەی زیاتر لە دەستدا و لە دوایین مامەڵەکاندا، هەر دۆلارێک یەکسان بوو بە 6 لیرە و 32 قوروش. - جێگری یەکەمی سەرۆکی پەرلەمانی عێراق رایدەگەیێنێت، بەردەوامبوون لەسەر گوێنەدان بە رێوشوێنەکانی خۆپاراستن لە ڤایرۆسی کۆرۆنا باجی قورس دەبێت. - کیانووش جیهانپوور وتەبێژی وەزارەتی تەندروستی ئێران ن لە کۆنگرەیەکی ڕۆژنامەوانیدا ڕایگەیاند: تا ئێستا 13 هەزار و 938 کەس لە ئێران تووشی ڤایرۆسی کۆرۆنا بوون. وتیشی: تەنها لە 24 سەعاتی ڕابردوودا 1209 کەس تووشی کۆرۆنا بوون. جیهانپوور ئاماژەی بەوەشکرد کە 4590 کەس چاک بوونەتەوە. - دەزگا کوردیەکان لە ئەرمینیا و بەڕێوەبەرانیان، بە هۆی مەترسی بڵاوبوونەوەی ڤایرۆسی کۆرۆنا کە لە هەموو جیهان بە خێرایی بڵاودەبێتەوە، لە ئۆفیسی کۆمیتەی کوردستان کۆبوونەوە. لە کۆبوونەوەکەدا ڕاگەیەنرا، ئاهەنگەکانی نەورۆز کە بڕیار بوو سەرەتا لە شاری ئێریڤان ئەنجامبدرێت، بە هۆی ڤایرۆسی کۆرۆناوە هەڵوەشێنراوەتەوە. - مریەم قازی، حەوتەمین و بچووکترین کچی پێشەوا #قازی محەمەد#، سەرۆکی کۆماری کوردستان لە ئوردن کۆچی دوایی کرد.


كوردستان 02/08/2021 - 15:27 Basnews\n“ئەو هێزانە دەمێننەوە كە مه‌شق و ڕاوێژ به هێزه‌كانی ئاسایشی عێراق و پێشمه‌رگه دەكه‌ن”\nنوێنه‌ری حکوومه‌تی هه‌رێمی کوردستان له ئه‌مه‌ریکا ئاماژه به‌وه ده‌کات، که له بودجه‌ی ٢٠٢٢ی ئه‌مه‌ریکا، پشکی هێزی پێشمه‌رگه‌ی کوردستان دیاری کراوه، به‌ڵام چاوه‌ڕوانی ئه‌وه ده‌کرێت، له‌لایه‌ن کۆنگرێسی ئه‌مه‌ریکاوه ره‌زامه‌ندی له‌سه‌ر بودجه‌که بدرێت.\nبه‌یان سامی عه‌بدولره‌حمان، نوێنه‌ری حکوومه‌تی هه‌رێمی کوردستان له ئه‌مه‌ریکا به (باسنیوز)ی ڕاگه‌یاند: "دیالۆگی ستراتیژیی ئه‌مه‌ریكا و عێراق ده‌رفه‌تێكی بایه‌خدار بوو بۆ هه‌ردوولا، كه پێداچوونه‌وه به په‌یوه‌ندیه‌كانیاندا بكه‌ن، بۆ ئه‌وه‌ی هه‌ریه‌كەیان پابه‌ندبوونی خۆی دووپات بكاته‌وه، به په‌یوه‌ندییه‌كی پته‌وی دووقۆڵی. بۆ داهاتووش ئه‌وه‌بوو بینیمان له‌و دیالۆگه‌دا حكوومه‌تی هه‌رێمی كوردستان، وه‌ك به‌شێك له شاندی عێراقی، به‌شدارییەکی گرنگی له گفتوگۆكاندا كرد”.\nسەبارەت بە دیالۆگی ستراتیژیی ئه‌مه‌ریكا و عێراق، گوتی: “دیالۆگه‌كه زۆر بابه‌تی جۆراوجۆری لەخۆ گرت، وه‌ك وزه، گۆڕانی كه‌شوهه‌وا، ته‌ندروستیی گشتی، فه‌رهه‌نگ و ڕۆشنبیری و خوێندی باڵا، مافی مرۆڤ، كاروباری ئاسایش، چاودێریی هه‌ڵبژاردنه‌كان، كه بڕیاره له 10ی 10ی ئه‌مساڵ ئه‌نجام بدرێت، كه له‌لایه‌ن نه‌ته‌وه یه‌كگرتووه‌كان و یه‌كێتیی ئه‌وروپاشه‌وه چاودێری ده‌كرێت”.\nلەبارەی دەرەنجامەکانی ئەو دیالۆگە، نوێنه‌ری حکوومه‌تی هه‌رێمی کوردستان له ئه‌مه‌ریکا رای گەیاتد: “به‌پێی ده‌ره‌نجامه‌كان، هێزی شه‌ڕكه‌ری ئه‌مه‌ریكا له عێراق نامێنێت و ئه‌ركیان ده‌بێته ڕاوێژكاری، ئه‌مه‌ش له‌كۆتایی ئه‌مساڵه‌وه جێبه‌جێ ده‌كرێت، به‌ڵام هێزه‌كانی (كواڵێیشن) و ئه‌مه‌ریكا هه‌ر ده‌مێننه‌وە، بۆ ئه‌وه‌ی مه‌شق و ڕاوێژ به هێزه‌كانی ئاسایشی عێراق و به پێشمه‌رگه بكه‌ن، ئه‌مه‌ش پڕبایه‌خه، چونكه به هه‌موومانه‌وه شه‌ڕی داعش ده‌كه‌ین".\nجەختیشی کردەوە: "ئه‌مه‌ریكا پلانی بۆ هێزی پێشمه‌رگه‌ی كوردستان هه‌یه، کە پشتیوانیی به‌رنامه‌ی چاكسازیی وه‌زاره‌تی پێشمه‌رگه بكات، ئێمه وه‌ك نوێنه‌رایه‌تیی حكوومه‌تی هه‌رێم له ولایه‌ته یه‌كگرتووه‌كانی ئه‌مه‌ریكا، كار ده‌كه‌ین بۆ جه‌ختكردنه‌وه، كه كۆنگرێسی ئه‌مه‌ریكا ڕه‌زامه‌ندیی بدات بۆ هاوكاریی هێزی پێشمه‌رگه و هێزه عێراقییه‌كان، ئه‌م هاوكارییه به‌شێكه له بودجه‌ی به‌رگریی ساڵانه‌ی ئه‌مه‌ریكا و ئێستا كۆنگرێس ڕه‌چاوی بودجه‌ی به‌رگریی ساڵی 2022 ده‌كات و گفتوگۆی له‌سه‌ر ده‌كات و له‌گه‌ڵ ئه‌ندامانی كۆنگرێس كۆبوونه‌وه‌مان كردووه، بۆ ئه‌وه‌ی بۆیان ڕوون بكه‌ینه‌و، كه پێویسته پشگیریی دارایی و لۆجستییان بۆ پێشمەرگە هەر به‌رده‌وام بێت".